hotchpotch/miracl-hf-unified huggingface dataset:
గిడుతూరి సూర్యం
గిడుతూరి సూర్యం (1920-1995) రచయిత, కవి, సినిమా దర్శకుడు, నిర్మాత, స్వాతంత్ర్యసమరయోధుడు, అభ్యుదయ మానవతావాది. పశ్చిమగోదావరి జిల్లాలో జన్మించాడు. ఆకాశవాణిలో అనౌన్సరుగా పనిచేస్తూ అనేక నాటికలు, నాటకాలు, సంగీత రూపకాలు రచించాడు. ఇతను రాసిన "మానవుడు చిరంజీవి" మూకాభినయ నాటికను రష్యా సినిమా బృందం చిత్రంగా చిత్రీకరించారు. గిడుతూరి సాహితీ పేరిట నాటకాలు, నాటికలు సంపుటాలుగా వెలువరించాడు.
రణభేరి, ఆస్తికోసం, కథానాయకురాలు, విక్రమార్క విజయం, పేదరాశి పెద్దమ్మ కథ, అమృతకలశం,నేను – నా దేశం, పంచ కళ్యాణి దొంగల రాణి, పంజరంలో పసిపాప, సంగీత లక్ష్మి, స్వామిద్రోహులు మొదలైన చిత్రాలకు దర్శకునిగా పనిచేశాడు. రాజేశ్వరి చిత్రానికి అనిసెట్టి సుబ్బారావుతో కలిసి పాటలను వ్రాశాడు. పంజరంలో పసిపాప, పంచ కళ్యాణి దొంగల రాణి సినిమాలకు కథ, చిత్రానువాదం సమకూర్చాడు. పంచ కళ్యాణి దొంగల రాణి చిత్రాన్ని నిర్మించాడు.
మనదేశంలో దూరదర్శన్ ప్రసారాలు ప్రారంభం కానున్న తొలిరోజులలో టి.వి కోసం భారతీయ నటులతో, రష్యన్ సాంకేతిక నిపుణులతో నలుపు తెలుపుల్లో మొట్టమొదటిసారిగా ‘రామాయణం’ లఘుచిత్రాన్ని నిర్మించాడు. ఇతడు మంచి చిత్రకారుడు కూడా. 1949లో ఇతడు హైదరాబాదు కుద్బీగూడలో పద్మశాలి ప్రింటింగ్ ప్రెస్‌ను స్థాపించాడు. ప్రగతి ప్రచురణాలయంలో అనువాదకునిగా కూడా కొంతకాలం పనిచేశాడు. ఇతని రచనలు సుజాత, తెలుగు స్వతంత్ర, ఆంధ్రప్రభ, ఆంధ్రపత్రిక, ఉదయిని, ఆనందవాణి తదితర పత్రికలలో ప్రచురితమయ్యాయి.
బొడిచర్ల
బొడిచెర్ల (ప్రకాశంజిల్లా) మార్కాపురం మండలానికి చెందిన ఒక గ్రామము. ఇది మండల కేంద్రం మార్కాపురం పట్టణమునకు 12km దూరంలో మరియు జిల్లా కేంద్రం ఒంగోలుకు 90km దూరంలో ఉంది.
బొడిచెర్ల గ్రామానికి బొడ్డుచెర్ల,బొడిచెర్ల అని రెండు రకాల పేర్లతో పిలుస్తారు. భూపతిపల్లి,బొందలపాడు,కారుమానుపల్లి,సూరేపల్లిమాల్యవంతునిపాడు మొదలగు గ్రామాలకు మధ్యలో ఉండటం వలన ఈ గ్రామానికి బొడ్డుచెర్ల అనే పేరు వచ్చింది.
కొంతకాలానికి కంభం చెరువు నిర్మాణ సమయంలో కర్ణాటక ప్రభువులు శ్రీ వీరాంజనేయ స్వామి వారి మహత్యమును తెలుసుకొని వచ్చి స్వామి వారిని దర్శించి శిధిలావస్థలో ఉన్న గుడికి 15×15×15 అడుగుల విస్తీర్ణంలో గర్భాలయాన్ని సర్వాంగ సుందరంగా నిర్మించారు.
పల్నాటిరెడ్డి రాజులు మార్కాపురం శ్రీ లక్ష్మీ చెన్నకేశవ స్వామి దర్శనార్థం వచ్చినప్పుడు శ్రీ వీరాంజనేయ స్వామి వారి మహిమను గూర్చి తెలుసుకొని స్వామివారిని దర్శించి విలువైన కానుకలు సమర్పించారు.
బొడ్డుచెర్ల ప్రాంతంలో వరుసగా కొన్ని సంవత్సరాలు వర్షాలు పడక పంటలు పండలేదు. పశువులకు నీరు,మేత కరువైనాయి. ప్రజలు పనులు లేక పొట్ట చేత పట్టుకొని పలు ప్రాంతాలకు వలసదారిపట్టారు. అన్నపురెడ్డి వంశీయులు వారికి ఉన్న స్థిరాస్తులు 70 ఎకరాల పంట పొలాలను శ్రీ వీరాంజనేయ స్వామి వారి ఆలయ పోషణార్థం సమర్పించి ఊరు వదిలి వెళ్ళిపోయారు.
ప్రతి సంవత్సరం శ్రీ వీరాంజనేయ స్వామి వారి ఆలయంలో ఉగాది, శ్రీరామనవమి హనుమాన్జయంతి ఉత్సవాలు ఘనంగా జరుగుతాయి.ఈ సందర్భంగా జరిగే బండలాగుడు పందాలు చూడడానికి చుట్టుపక్కల గ్రామాల నుంచి ప్రజలు అధిక సంఖ్యలో వస్తారు.
[1] ఈనాడు ప్రకాశం; 2017,మార్చ్-28; 5వపేజీ.
భాగి నారాయణమూర్తి
భాగి నారాయణమూర్తి నాటక రచయితగా సుప్రసిద్ధుడు.
ఇతడు సికిందరాబాదులో 1912వ సంవత్సరంలో జన్మించాడు. ఇతడు మంచి నటుడు, నాటకకర్త, కవి, కథారచయిత కూడా. ఇతడు మద్రాసు విశ్వవిద్యాలయం నుండి బి.ఎస్సీ పట్టా పుచ్చుకున్నాడు. ఇతడు రోడ్డు రవాణా సంస్థ (R.T.C.)లో చాలా కాలం పనిచేశాడు. ఆచార్య ఆత్రేయ రచించిన ప్రగతి అనే నాటకంలో ఇతడు వేసిన పాత్ర నటుడిగా ఇతడికి మంచి పేరును తెచ్చిపెట్టింది. ఇతడు సాధన సమితి కార్యదర్శిగా ఉంటూ తెలంగాణా సాహితీ, సాంస్కృతిక రంగాలకు ఎనలేని సేవ చేశాడు. ఇతడు వ్రాసిన కథలను పద్మం కథల పేరుతో వెలువరించడానికి ప్రయత్నాలు జరిగాయి కాని ఫలించలేదు.
మండా సూర్యనారాయణ
మండా సూర్యనారాయణ తెలుగు రచయిత, కథకులు.సాహితీకారుడు. ఈయన మారేమండ, గొబ్బూరి, తెన్నేటి వంటి రచయితలతో కలసి విజయనగరం నుంచి యలమంచిలి వరకూ తమ సాహిత్య కార్యకలాపాలు నడిపినవారు.
ఆయన 1953 ప్రాంతాల్లో విశాఖపట్నంలో మండా సూర్యనారాయణగారు (మసూనా) విశ్వవీణ అని ఓచిన్న పత్రిక ప్రారంభించారు. మసూనా కాళీపట్నం రామారావు గారికి సాహిత్యరీత్యా కూడా మిత్రుడు.
రాశి ఖన్నా
రాశి ఖన్నా ఒక భారతీయ రూపదర్శి మరియు సినీ నటి. తెలుగులో అవసరాల శ్రీనివాస్ తొలిసారిగా దర్శకత్వం వహించిన ఊహలు గుసగుసలాడే చిత్రంలో నాయకిగా నటించింది . తర్వాత మనం సినిమాలో కూడా అతిథి పాత్రలో నటించింది.
2013లో విడుదలైన హిందీ చిత్రం "మద్రాస్ కెఫె"లో భారత ఇంటలిజెంస్ అధికారి విక్రం సింగ్ భార్య రూబి సింగ్ పాత్ర ద్వారా సినీరంగ ప్రవేశం చేసింది.ఈ పాత్రలో నటించేందుకు ఆమె నట శిక్షణ కూడా పొందింది..
బ్రహ్మలింగేశ్వరస్వామి ఆలయం
బ్రహ్మలింగేశ్వర స్వామి ఆలయం బ్రహ్మచే ప్రతిష్టింపబడిన శివలింగం కలిగిన ఆలయం. అందువల్ల ఈ ఆలయం చారిత్రక ప్రసిద్ధి చెందింది.
బ్రహ్మలింగేశ్వర ఆలయం విశాఖ జిల్లా నర్సీపట్నానికి మూడు కిలోమీటర్ల దూరంలోని బలిఘట్టంలో శివాలయం. ఇది 16వ శతాబ్దంలో చోళులు నిర్మించినది. ఈశ్వరుడు పశ్చిమ ముఖంగా ఉండి పక్కన ఉన్న వరహానది ఉత్తరంగా ప్రవహించడం వల్ల దక్షిణకాశీగా ఈ క్షేత్రం గుర్తింపు పొందింది.
లోక కళ్యాణార్ధం తలపెట్టిన యజ్ఞానికి శివారాధన నిమిత్తం బలిచక్రవర్తి బ్రహ్మను ప్రార్ధించి శివలింగాన్ని భువికి రప్పించారు. కృతయుగంలో జరిగిన ఈసంఘటనతో ఈ ప్రాంతానికి చరిత్రలో స్థానం లభించింది. అందుకే ఈప్రాంత బలిఘట్టంగా పేరుగాంచింది. తదుపరి హిందూ మహారాజు శివునికి నిత్యం పూజలు చేసేవాడని, ఒక సందర్భంలో శివార్చనకు నీరు లేకపోవడంతో విష్ణుమూర్తి కోసం తపస్సు చేయగా వరాహావతారంలో దర్శనం ఇచ్చిన ఆయన నీటిని సమకూర్చడంతో ఈ ప్రాంతంలో ప్రవహించే నదికి వరాహానది అని పేరువచ్చింది. ఈనది ఉత్తర దిక్కుగా ప్రవహించడంతో ఉత్తరవాహినిగానూ, ఈ ప్రాంతం దక్షిణ కాశీగానూ చరిత్రలో నిలిచింది. బ్రహ్మచే ప్రతిష్టింపబడిన ఈశివలింగానికి ప్రతీ ఏటా మహాశివరాత్రి పర్వదినాన్న పూజా కార్యక్రమాలు అత్యంత ఘనంగా జరుగుతాయి.
బలి చక్రవర్తి తపస్సుకు మెచ్చి బ్రహ్మ ఇక్కడ శివలింగం స్థాపించినట్లు దీంతో బ్రహ్మలింగేశ్వర స్వామి ఆలయంగా ప్రసిద్ధి చెందినట్లు కథనం. ఆలయానికి సమీపంలో వరహానది ఉత్తర వాహినిగా పేరుపొంది విష్ణుదేవుని ప్రసాదంగా వినుతి కెక్కింది. హిరాణ్యాక్షుని వెంటాడుతూ విష్ణువు వరాహారూపంలో భూమిని చేరుకుని పయనించడం వల్ల ఆ సమయంలో బలిచక్రవర్తి తపస్సుకు మెచ్చి బ్రహ్మ ప్రసాదించిన శివలింగానికి అభిషేకం నిమిత్తం నీరు కావాలని విష్ణుమూర్తిని కోరగా వరాహా రూపంలో ఉన్న విష్ణు ఈ మార్గం గుండా నదిని ఏర్పరడటంతో వరహానదిగా పేరుగాంచినట్లు చెబుతున్నారు.
త్రిశూల పర్వతంపై ఇక్కడి ఆలయం ఉంది. సమీపంలో విభూతి గనులు కూడా ఉన్నాయి. ఈ శివలింగానికి ప్రతి సోమవారం భక్తులు వచ్చి అభిసేకాలు చేయించుకుంటారు.అలాగే ప్రతీ ఏటా కార్తీమాసం తో పాటు మహాశివరాత్రి పర్వదినాన్న పూజా కార్యక్రమాలు అత్యంత ఘనంగా జరుపుతుంటారు. ఆయా పర్వదినాల్లో లక్షలాదిమంది ఉత్సవాల్లో భక్తులతో కోలాహలంగా ఉంటుంది. జిల్లాలోని ఇతర దూర ప్రాంతాల నుండి సైతం లక్షలాదిమంది భక్తులు బ్రహ్మలింగేశ్వరస్వామిని దర్శించుకుని పునీతులవుతారు. ఉత్తర వాహినిలో స్నానం ఆచరించడం సర్వ పాప పరిహారంగా భక్తులు భావిస్తారు. బ్రహ్మలింగేశ్వరస్వామి ఆలయం పూర్తిగా రాతితోనే నిర్మితమైంది. రాతి స్తంభాలు , పై కప్పులు సైతం రాతితోనే నిర్మించారు.ఈ దేవాలయాన్ని దేవాదాయ శాఖ ఆధీనంలోనే కొనసాగుతుంది. దేవాలయానికి గల ఆస్తులతోనే నిత్య ధూప, దీప, నైవేధ్యాలను సమకూర్చుతున్నారు. ఇక్కడకు వచ్చే భక్తులు తమకు తోచిన రీతిలో కానుకలు సమర్పించుకుంటారు. బ్రహ్మలింగేశ్వరస్వామికి ప్రత్యేక పూజలు, అభిషేకాలు రుద్రాభిషేకాలు, ఏకవారాభిషేకాలు నిర్వహిస్తున్నట్లు ఆలయ అర్చకులు తెలిపారు.
బ్రహ్మలింగేశ్వరస్వామి ఆలయం పూర్తిగా రాతితోనే నిర్మితమైంది. రాతి స్తంభాలు , పై కప్పులు సైతం రాతితోనే నిర్మించారు. వేల సంవత్సరాల క్రితమే ఈదేవాలయం పూర్తి స్థాయిలో నిర్మితమైనట్లు స్థానికులు చెబుతుంటారు. ఈ దేవాలయాన్ని దేవాదాయ శాఖ ఆధీనంలో కొనసాగుతుంది.
మహాశివరాత్రి మూడు రోజుల పాటు ఆలయంలో శివునికి ప్రత్యేక పూజలు, అభిషేకాలు నిర్వహిస్తారు. అలాగే రుద్రాభిషేకాలు, ఏకవారాభిషేకాలు కూడానిర్వహిస్తారు.
వృక్ష కణశాస్త్రము
వృక్ష కణశాస్త్రము, వృక్షాలకు సంబంధించిన కణాలను అధ్యయనం చేసే శాస్త్రము. ప్రాణులన్నీ కూడా కణము అనే జీవశాస్త్ర ఏకాంకము ఘటితమయినపుడు ఉండి ఏర్పడినవి. ప్రతి కణంలోనూ - అది వృక్షకణమయినా, జంతుకణమయినా అందులో జీవద్రవము నిక్షిప్తమై ఉంటుంది. 
కణశాస్త్ర ధ్యేయము ఈ కణాలూ-కణాలలోని జీవద్రవము లను అనుశీలించడమే.
కణాల సంఖ్యను బట్టి ప్రాణులను ఏకజీవకణ ఘటితాలుగా, ద్విజీవకణ ఘటితాలుగా, బహుజీవకణ ఘటితాలుగా వర్గీకరించవచ్చు. 
ప్రోటోజోవా లాంటి సూక్ష్మదర్శినిలో మాత్రమే కనిపించేవి ఏకజీవకణ ఘటితాలు. 
కళ్ళకు కనిపించే స్థూలప్రాణులైన మనుషులు, వృక్షాలు, వివిధ జంతువులు బహుజీవకణ ఘటితాలు.
మాతృభూమి(వారపత్రిక)
రాజం సిన్హా సంపాదకత్వంలో ఈ వారపత్రిక వెలువడింది. జాతీయ, అంతర్జాతీయ విశేషాలు, రాజకీయ, ఆర్థిక, వైజ్ఞానిక, సాహిత్య, కళా సాంఘిక వ్యాసాలు, గేయాలు, నాటికలు, కథలు మొదలైన విషయాలు ఈ పత్రికలో ఉన్నాయి. 1947లో ప్రారంభించబడింది. మద్రాసు నుండి వెలువడేది. అన్నే అంజయ్య ఈ పత్రికను నడిపాడు.
మిలియను పుస్తకాల ప్రాజెక్టు
మిలియను పుస్తకాల ప్రాజెక్టు లేదా యూనివర్సల్ గ్రంథాలయం (ఆంగ్లం: Million Book Project or Universal Library) : ఇదొక పుస్తకాల డిజిటలైజేషన్ ప్రాజెక్టు. దీనికి కార్నెగీ మెలన్ విశ్వవిద్యాలయం (Carnegie Mellon University) లోని School of Computer Science and University Libraries కీలకపాత్ర పోషించింది. భారతదేశంలోని డిజిటల్ లైబ్రరీ ఆఫ్ ఇండియా మరియు చైనా లోని కొన్ని ప్రభుత్వ మరియు పరిశోధక సంస్థల భాగస్వామ్యంతో ఒక మిలియను పుస్తకాలను స్కానింగ్ చేసి ఇంటర్నెట్ లో సుళువుగా చదువుకోవడానికి అవకాశాన్ని కల్పించారు. 2007 వరకు వీరు మొత్తం పుస్తకాలను జాలస్థలుల ద్వారా అందరికీ అందించారు.
"మిలియను పుస్తకాల ప్రాజెక్టు" అమెరికన్ చట్టం (501(c)3) ప్రకారం ఒక స్వచ్చంద సంస్థగా వివిధ స్కానింగ్ కేంద్రాలను ప్రపంచవ్యాప్తంగా స్థాపించింది.
డిసెంబరు 2007 వరకు, 20 ప్రపంచ భాషలకు చెందిన 15లక్షల పైగా పుస్తకాలు స్కానింగ్ చేయబడ్డాయి. ఇందులో అధికభాగం అంటే 970,000 పుస్తకాలు చైనీస్ భాషకు చెందినవి. తర్వాత 360,000 పుస్తకాలు ఆంగ్ల భాషవి కాగా; 50,000 పుస్తకాలు తెలుగు భాషకు మరియు సుమారు 40,000 అరబిక్ భాషకు చెందినవి ఉన్నాయి. ఇందులో అధికభాగం కాపీహక్కులు చెల్లిపోయి public domainలో ఉన్నవే. అయితే , 60,000 (సుమారు 53,000 ఆంగ్ల పుస్తకాలు మరియు 7,000 ఇతర భారతీయ భాషలకు చెందినవి) కాపీహక్కులున్న పుస్తకాలకు అనుమతి తీసుకొని ఇందులో భద్రపరిచారు .
The institutions in China which are participants in this project include:
The institutions in India which are participants in this project include:
The institutions in the U.S. which are participants include:
The institutions in the EU which are participants include:
పెర్ల్ ఎస్.బక్
పెర్ల్ సెడెన్‌స్ట్రికర్ బక్ (జూన్ 26, 1892 – మార్చి 6, 1973), "సాయి ఝెంఝు"గా చైనా నామంతో సుపరిచితులు. (చైనా భాష: 賽珍珠; pinyin: Sài Jhēnjhū). ఈమె అమెరికన్ రచయిత మరియు నవలా రచయిత్రి.
పెర్ల్ ఎస్. బక్ తల్లి దండ్రులు పెర్ల్ కంఫర్డ్ సిడెంస్ట్రికర్ బక్ వీరు చైనాలో మత ప్రచారకులు. వారు శలవులో స్వదేశానికి వచ్చినప్పుడు అమెరికా వెస్ట్ వర్జీనియా లోని హిల్స్ బరోలో జూన్ 26, 1892 లో పుట్టింది పెర్ల్ ఎస్. బక్. కానీ బాల్యమంతా చైనాలోనే గడిపింది. ఇంగ్లీషుకన్నా ముందు చైనీస్ భాష నేర్చుకున్నది.
ఈమె తొలి రచన 1920 లో ప్రచురితమైంది. 1931 లో ప్రచురించి ఈమె రచన "గుడ్ ఎర్త్ "తో ఆమె అమెరికన్ సాహిత్యంలో అగ్ర శ్రేణి రచయిత్రిగా స్థానం సంపాదించుకుంది.
ఈమె రచనలనన్నింటిలో చైనా జీవితము ముఖ్యంగా గ్రామీణ జీవితం కనబడుతుంది.
చైనాలోని ఆర్థిక నిపుణుడు జాన్ లాసింగ్ బక్ ను వివాహం చేసుకుంది. వారికి ఇద్దరు పిల్లలు. 1934 లో చైనాలో వచ్చిన రాజకీయ మార్పుల దృష్ట్యా, పారిపోయి స్వదేశం వచ్చ్వింది. భర్తకు విడాకులిచ్చి, ఈమె రచన "గుడ్ ఎర్త్ "ను ప్రచురించిన జాన్ డే ప్రచురణ సంస్థ యజమాని రిచర్డ్ జె. వాల్ష్ ను పెళ్ళి చేచుకుంది.
ఈమె తన తల్లి దండ్రుల గురించి "ది ఎక్స్పైల్ ", "ది పైటింగ్ ఏంజిల్ " అనే పుస్తకాలు రచించింది. " మై సెవరల్ వరల్డ్స్ " అనే తన ఆత్మ కథను కూడా ప్రచురించింది. "ఇంపిరియల్ వుమన్ ", డ్రాగన్ సీడ్ " అనే పుస్తకాలు చైనీస్ వ్వవసాయక జీవన విధానాన్ని గురించి వ్రాసింది. 1962 లో వెలువడిన ఈమె నవల "సటాన్ నెవెర్ స్లీప్స్ " లో చైనాలోని కమ్యూనిస్ట్ పాశవిక పరిపాలన గురించి వ్రాసింది. ఈమె తన జీవిత కాలంలో వందకు పైగా పుస్తకాలు, అనేక నవలలు, కథలు, వ్యాసాలు, విమర్శను మొదలగువాటిని ప్రచురించింది.
ఈమెకు 1935 లో విలియం డీన్ హావెల్ మెడల్ కూడ వచ్చింది., అదే విదంగా 1938 లో సాహిత్య విభాగంలో నోబుల్ బహుమతి వచ్చింది
ఈమె కృషి రచనలకు మాత్రమే పరిమితం కాలేదు. పెరల్ బక్ అమెరికన్ పౌర హక్కుల ఉద్యమంళో, స్త్రీల హక్కుల ఉద్యమాలలో కూడ చురుకుగా పాల్గొంది. ఏషియన్ అనాధ ఆలలను అమేరికన్లు దత్తత తీసుకునే ఒక ప్రాజెక్టును ప్రారంబించింది. 
ఆర్కే నారాయణ్ నవల "గైడ్" ను బాలీవుడ్ దర్శక నిర్మాత మరియు నటుడు అయిన దేవానంద్ సినిమాగా తీసినప్పుడు, దాని ఇంగ్లీష్ వెర్షన్ నిర్మాణానికి ఆర్థిక సహాయం కూడ చేసింది.
పెర్ల్ బక్ తన ఎనబై ఒక్కటో ఏట, 1973 వ సంవత్సరంలో మార్చి 6 న ఊపిరి తిత్తుల కాన్సర్ వ్యాదితో మరణించారు.
జేన్ ఆస్టిన్
జేన్ ఆస్టిన్ (1775-1817) ప్రముఖ ఆంగ్ల నవలా రచయిత్రి. 18వ శతాబ్ది బ్రిటీష్ కుటుంబ, సామాజిక జీవన విధానాన్ని ప్రతిబింబించే ఆమె నవలలు ఆంగ్ల సాహిత్యంలో చిరస్థాయిగా నిలిచే కీర్తిని ఆర్జించిపెట్టాయి.
జేన్ ఆస్టిన్ ఎగువ మధ్యతరగతి కుటుంబంలో జన్మించారు. ఆమె కుటుంబానికి కనీస అవసరాలకు వెతుకులాడాల్సిన అవసరం లేని ఆర్థిక స్థితిగతులు వుండేవి. కుటుంబంలోని పిల్లలు, పెద్దలకు సాధారణంగా సాహిత్యంపై అభిలాష ఉండేది. ఆమె తోబుట్టువుల్లో కొందరు కవితలల్లడం, కథలు చెప్పడం వంటివి చేసేవారు. ఆమె నవలలు అనేకం వివాహం చుట్టూ తిరిగినా తాను మాత్రం అవివాహితగానే ఉండిపోయారు.
జేన్ ఆస్టిన్ మొత్తంగా ఆరు పెద్ద నవలలు వ్రాశారు. ఆమె నవలలన్నీ అప్పటి బ్రిటీష్ సమాజంలో ఆడపిల్లలు, వారి తల్లిదండ్రులు, వాళ్ళు ప్రేమించే, ద్వేషించే అబ్బాయిలు, పెళ్ళిళ్ళు వంటి అంశాల చుట్టూ తిరుగుతూంటాయి.
కవి రాజమూర్తి
కవి రాజమూర్తి ఖమ్మం జిల్లాకు చెందిన రచయిత. ఇతని అసలు పేరు సర్వదేవభట్ల నరసింహమూర్తి. 
ఇతడు 1926 అక్టోబరు నెలలో ఖమ్మం జిల్లా పిండిప్రోలులో ఉన్నత కుటుంబంలో జన్మించాడు. ఇతని తండ్రి వీరభద్రయ్య న్యాయవాది. ఇతని బాబాయి సర్వదేవభట్ల రామనాథం గొప్ప కమ్యూనిస్టు నాయకుడు. ఇతడు బాబాయి స్ఫూర్తితో కమ్యూనిజం వైపు మొగ్గు చూపాడు. ప్రత్యక్ష రాజకీయాలలో పాల్గొన లేదు కాని ఇతడు ఉర్దూలో అభ్యుదయ కవిత్వం చెప్పడం మొదలు పెట్టాడు. ఇతడి కవిత్వాన్ని మెచ్చి నిజాం ప్రభుత్వం ఇతనికి 19వ యేటనే ప్రజా కవిరాజు అనే బిరుదును ఇచ్చింది. నాటినుండి ఇతడు కవిరాజ మూర్తిగా స్థిరపడిపోయాడు. ఇతనికి 1942లో వరలక్ష్మితో వివాహం జరిగింది. 1946లో ఖమ్మంలో జరిగిన ఆంధ్ర మహాసభల సందర్భంలో ఇతడిని ప్రభుత్వం ఒక హత్యకేసులో ఇరికించింది. దానితో ఇతడు ఖమ్మం వదిలి హైదరాబాదుకు మకాం మార్చాడు. హైదరాబాదులో భుక్తి కోసం ఒక పుస్తకాల దుకాణం నడిపాడు. ప్రజాసాహిత్య పరిషత్తును స్థాపించాడు. కొంత కాలం నృపతుంగ హైస్కూల్లో తెలుగుపండితుడిగా ఉద్యోగం చేశాడు. తరువాత తాండూరు, పటాన్‌చెరు మొదలైన చోట్ల వివిధ పనులు చేశాడు. 1949 ప్రాంతాలలో ఇతడు ఉర్దూ భాషలో తెలంగాణ అనే పక్షపత్రికను సుమారు 6 నెలలు నడిపాడు. ఇతడికి గిడుతూరి సూర్యం, బెల్లంకొండ రామదాసు, అబ్బూరి వరదరాజేశ్వరరావు, ఏల్చూరి సుబ్రహ్మణ్యం, దేవులపల్లి రామానుజరావు మొదలైన వారితో స్నేహసంబంధాలు ఉండేవి.
సొసైటీస్ రిజిస్ట్రేషన్ విధానం
సొసైటీస్ రిజిస్ట్రేషన్ విధానం 1860లో బ్రిటిష్ పరిపాలనా కాలంలో అమలులోకి వచ్చింది. ఇది ఆనాటి బ్రిటిష్ పరిపాలిత ప్రాంతాల కోసం ర్రూపొందించబడింది. ఈనాటికీ భారతదేశంలో ఈ విధానం అమలులో ఉంది. సాహిత్య, శాస్త్రీయ, ధార్మిక సంఘాల నమోదుకు ఈ విధానం దోహద పడుతుంది.
ఈ విధానానుగుణంగా సంఘాలను ఏర్పాటు చేసుకోవచ్చు. ఒక మెమొరాండం ఆఫ్ అసోసియేషన్ (సంఘ నియమావళి) ని తయారు చేసుకొని, తద్వారా సంఘాన్ని ఏర్పరుచుకుంటారు. 7 లేదా అంతకన్నా ఎక్కువ వ్యక్తులు ఇలా సంఘంగా ఏర్పడవచ్చు. ఈ సంఘం కార్యకలాపాలు కూడా సాహిత్య, శాస్త్రీయ, ధార్మిక భావజాలాలతో కూడి ఉండాలి. సంఘ నియమావళిని రిజిస్ట్రార్ ఆఫ్ సొసైటీస్ వద్ద నమోదు చెయ్యాలి. ఈ సంఘ నియమావళిలో సంఘ పేరు, లక్ష్యాలు, పాలకమండలి సభ్యుల పేర్లు, ఉద్యోగ వివరాలు, చిరునామాతో సహా ఉంటాయి. ఈ సంఘ నియమావళి పై సభ్యుల సంతకాలు విధిగా ఉండాలి. ఈ సంఘ నియమావళితో పాటు సంఘం యొక్క నియమాలు, నిర్దేశాల యొక్క నకలు ప్రతిని కూడా అందించాలి. రూ॥50/- ల రుశుము చెల్లించాల్సి ఉంటుంది.
నాగర సర్వస్వం
నాగర సర్వస్వం విక్రమశకం వెయ్యి సంవత్సరాల కాలంలో, అనగా పదకొండవ శతాబ్దంలో పద్మశ్రీ అనే రచయిత సంస్కృతంలో వ్రాశాడు. ఈయన బౌద్ధమతస్థుడు. మొత్తం ముప్పయి ఎనిమిది అధ్యాయాల గ్రంథమిది; రత్నపరీక్ష ఎలా చేయాలో చెప్తాడు. ఇది ఇతర గ్రంథాలలో లేదు. భావ, అంగ, వస్త్ర, పుష్పానులేపాలను గూర్చి కామశాస్త్రంలో విపులంగా పేర్కొన్న మహామనిషి ఈయనే! చతుషష్టి కళలలో నాయకుడెంత నిష్ణాతుడైనా "సంకేత" పరిజ్ఞానం లేనివాడు నాయకిచే తిరస్కరింపబడతాడని ఈయన వాదం. ఈ సంకేతపరిజ్ఞానం కామశాస్త్రానికి ఒక కొత్త చేర్పు; ఆ తర్వాత కామశాస్త్ర ఔషధాలనూ, లేపనములను పదహారు చేష్టలను, అంగప్రమాణమునుబట్టి మరియు వయస్సునుబట్టి స్త్రీ జన వర్గీకరణము రమించు పద్ధతులను, కామకేంద్రాలను, వివిధ నాడులను, చుంబన, ఆలింగన, చూషణ ప్రేషణాదులను ఇరవైనాలుగు రకముల ఉత్తాన పద్ధతులు, ఏడు పార్శ్వ, రెండు ఆసీనక, రెండు అధోముఖ, ఏడు ఉద్ధీతకరనములు (రతిపద్ధతులు) తెలియజేశాడు. స్త్రీలు అనుసరించే ' వామచరితం ' (చిట్కాలు) ప్రకరణాలను ఏర్చాడు. ఈయన చెప్పిన ప్రణయ ప్రజ్వలన పద్ధతులు ఎంతో ఆధునికమైనవిగా మనకు గోచరిస్తాయి.
ఆదికేశవ పెరుమాళ్ ఆలయం
ఆదికేశవ పెరుమాళ్ ఆలయం భారత దేశంలోని ప్రసిద్ధ వైష్ణవ దివ్యక్షేత్రం.
ఈ క్షేత్రమునకు పరశురామ క్షేత్రమని పేరు. ఈ దివ్య దేశానికి రెండువైపుల రెండు నదులు ప్రవహించుటచే తిరువట్టారు అను పేరు వచ్చింది. తిరువనంతపురం ఇక్కడ కూడా స్వామిని మూడు ద్వారములలో దర్శించాలి. ఇక్కడ సాయంకాల సూర్యకిరణములు స్వామివదనమండలాన్ని సృజిస్తాయి. ఈక్షేత్రమునకు "వళం మీక్క" (మిక్కిలి సంపదగల దివ్యదేశము) అనే పేరు ఉంది. ఈ దివ్యదేశ విషయమై నమ్మాళ్వారు 10 వ శతకమున "అరుళ్ పెరువారడియార్" అను దశకమును రచించాడు. తిరువిరుత్తము మొదలు ఈ దశకము వరకు ఆళ్వార్లు అనుగ్రహించిన ప్రబంధములో స్వామిని పొందుటకై తాను పడిన పాటులను తపనను ప్రదర్శించారు. కానీ ఈ దశకము నుండి ఆళ్వార్లును పొందుటకై సర్వేశ్వరుడు పడుపాట్లను వివరిస్తున్నారు. అనగా ఆశ్రిత పారంగత్వం కీర్తించబడింది. "నమదు విదివగైయే" (మనకు విధించినట్లే యగును) అను స్థలమున వివరించిరి. ఈ పాశురమునకు భగవద్రామానుజుల వారి అర్ధ వివరణ ఇంది.శ్లో. శ్రీ వాట్టారు పురే భుజంగ శయన శ్శ్రీరామ తీర్థాంచితేపా. అరుళ్ పెఱువారడియార్;తమ్మడియనేఱ్కు;ఆழிయాన్త్రివేండ్రం-నాగర్‌కోయిల్ బస్‌లో "తొడివెట్టి" వద్ద దిగి వేరు బస్‌లో 10 కి.మీ. దూరములో సన్నిధి చేరవచ్చును. వసతులు స్వల్పము.
వైష్ణవ దివ్యదేశాలు
తాళ్ళూరి రామానుజస్వామి
తాళ్ళూరి రామానుజస్వామి 1920 ప్రాంతాలలో ఖమ్మం జిల్లాలో జన్మించాడు. హీరాలాల్ మోరియా, కవిరాజ మూర్తి, దాశరథి కృష్ణమాచార్య, డి.రామలింగం, జమలాపురం కేశవరావు మొదలైన మిత్రుల ప్రభావంతో సాహిత్య, రాజకీయ రంగాలలో పనిచేశాడు. హైదరాబాద్ స్టేట్ కాంగ్రెస్ తరఫున సారథి అనే పత్రికను విజయవాడ నుండి స్వీయ సంపాదకత్వంలో నడిపాడు.
పల్లా దుర్గయ్య
పల్లాదుర్గయ్య కవి. సాహిత్య పరిశోధకుడు. సాహితీ విమర్శకుడు. ఇతను ఉస్మానియా విశ్వవిద్యాలయం నుండి తెలుగులో ఎం.ఎ. పట్టా పుచ్చుకున్న మొట్టమొదటి వ్యక్తి. ఇతడు 1916, మే 24వ తేదీన వరంగల్లు జిల్లా,హనుమకొండ మండలం, మడికొండ గ్రామంలో పాపయ్య శాస్త్రి, నర్సమ్మలకు నాలుగవ సంతానంగా జన్మించాడు. గొట్టిముక్కల రాధాకిషన్ రావు ఇతనికి గురువు. ఇతడు 1942లో ఎం.ఎ., 1960లో పి.హెచ్.డి పట్టాపుచ్చుకున్నాడు. 1945 నుండి 1960 వరకు ఉస్మానియా విశ్వవిద్యాలయంలో అధ్యాపకునిగా పనిచేశాడు.
ఉస్మానియా యూనివర్సిటిలో మొట్టమొదటి సారిగా 1940లో తెలుగు ఎం.ఎ.తరగతులు ప్రారంభించారు. ఆ ఏడాది ఆ క్లాసులో చేరిన ఏకైక విద్యార్థి పల్లా దుర్గయ్య. ఒక విద్యార్థి, ముగ్గురు అధ్యాపకులు. ఆ అధ్యాపకులు రాయప్రోలు సుబ్బారావు, ఖండవల్లి లక్ష్మీరంజనం, గంటి సేవా రామయ్యలు. ఈ విధంగా పల్లా దుర్గయ్య ఉస్మానియా విశ్వవిద్యాలయపు తెలుగు శాఖకు తొలి విద్యార్థి గౌరవాన్ని పొందాడు.దాగుడుమూతలు
మాగుడువడ్డ యీ భువన మంటప కేళి విహార లోలురై
ఆగక వచ్చి మూగెడి యనంత జగజ్జనముల్ క్రమంబునన్
దాగుడుమూతలాడ, కనుదమ్ములు మూసెడి తల్లి యెవ్వరో?
ఏగెడి వారిలోన దొర లెందరొ? చెల్లని దొంగ లెందరో?
ఏగెడివార లాడుకొని యేగ తదీయ పదాంక ముద్రితా
ధ్వాగమనేప్సులై యెదురుతాకుచు వచ్చు నవీనఖేలకుల్
మూగుదురప్పుడప్పుడె సముద్రతరంగములట్లు, క్రమ్మరన్
వేగమె విచ్చిపోవుదురు ఫేననముద్గత బుద్బుదక్రియన్
ప్రోగులు ప్రోగులై యిసుకపోసిన రాలని వాలకంబునన్ 
మూగిన మూకలో, నొకట ముందుకు వెన్కకు బారు వీరిలో
నాగతు లెందరో యిట ననాగతు లెందరొ, యిందులో నన
భ్యాగతు లెందరో యతిథులై చనుదెంచినవార లేందరో?
అక్కట నేలయీనినటు లంతట వింతగ నిండియుండి, యే
దిక్కున చూడ తామెయయి త్రిమ్మరునట్టి యుపిళ్లపుట్టలై
ఎక్కడనుండి యెక్కడకు నేగుచు యిక్కడి కేగుదెంచిరో
నిక్క మెఱింగి తెల్పు మహనీయులు యీ యిలలోన నెవ్వరో?
ఇక్కడ కూడినట్టి జను లెందరొ ముందర యిందు లేరు, ముం
దిక్కడ నున్నవార లిపు డెందరొ కానగరారు, చిన్నదై
చిక్కుల దుక్కియౌ కడు విచిత్రపు దాగుడుమూతలాటలో
నుక్కిరిబిక్కిరై నిలువనోడుచు నూడనిబాడియుండిరో?
ఆటకు రాకముందు దొర లందరు, మీదట దొంగలైనవా
రోటమి జెంది, కన్నుగవ లొక్కట మూయగబడ్డ పిమ్మటన్
నేటుగ బర్వుచుంద్రు, తమ నేరము లన్యుల నెత్తి రుద్దగా
చాటున నక్కియుండు దొరసంఘము భీతిని నిక్కిచూడగన్
అందరుగూడ తాము దొరలన్న యతార్థము విస్మరించి యీ
వందల వేలమంది, తమవారినె దొంగ లటంచు బల్కుచున్
నిందలు మోపుచున్ తమకు నేటుకువచ్చెడు దమ్ములేక, యి
బ్బందుల గొందిలో సణగి బాధలపాలగుచుందు రక్కటా!
రాత్రులయందు ప్రొద్దుల విరామములేక నిరంతరమ్ము నీ 
సత్రములోపలన్ దిగి వెసన్ జనుటే పరిపాటి యయ్యు, నీ
ధాత్రియు దాగురింతలె, యథార్థమటంచు భ్రమించుటయే 
చిత్రములోని చిత్రము విచిత్రపు దాగుడుమూతలాటలో!
క్రీడావేశము ముమ్మరమ్ముగొన స్వర్గీయస్థితిన్ వీడి, ని
ర్వ్రీడామానసులై పరస్పరజయశ్రీకాములై పోరు యీ
చూడాబద్ధ కిరీటఖేలకుల కిచ్చో వచ్చుచుం బోవుచో
జూడన్ గన్నులుమూయు 'తల్లి' యొకతే సూ! సాక్షియై నిల్చుబో!
ఆకుపచ్చ
ఆకుపచ్చ కాంతి యొక్క ధృగ్గోచర పటంలో నీలము మరియు పసుపుపచ్చ మధ్యలో ఉండే రంగు. 495-570 నానోమీటర్ల తరంగదైర్ఘ్యం కల కాంతి కిరణాలచే ఈ రంగు వెలువడుతుంది. చిత్రకళలో మరియు వర్ణముద్రణలో ఈ రంగును పసుపుపచ్చ మరియు నీలం లేదా పసుపుపచ్చ మరియు సయాన్ రంగులను కలపడం ద్వారా ఆకుపచ్చను సృష్టిస్తారు. టెలివిజన్ మరియు కంప్యూటరు తెరలలో ఉపయోగించే ఆర్.జీ.బి వర్ణ అనుక్రమణలో ఇది ఎరుపు మరియు నీలం రంగులతో పాటు ఇది ఒక ప్రాథమిక వర్ణం. ఈ ప్రాథమిక వర్ణాల వివిధ మిశ్రమాలతో ఇతర వర్ణాలను సృష్టించబడతాయి.
తెలుగు భాషలో ఆకుపచ్చను, పసుపు పచ్చను కలిపి పచ్చగా వ్యవహరిస్తారు. సందర్భోచితంగా అది పీతవర్ణాన్ని సూచిస్తుందో, హరితవర్ణాన్ని సూచిస్తుందో శ్రోతలు గుర్తిస్తారు. ఈ ఆయోమయాన్ని పోగొట్టడానికి ఆకుపచ్చ, పసుపుపచ్చ అని వ్యవహరించడం జరుగుతుంది.
మాహం అంగా
అంగా (1562 లో మరణించింది) మొఘల్ చక్రవర్తి అక్బరు ప్రధాన నర్సు. 1560 నుండి 1562 వరకు అత్యంత చురుకైన ప్రతిష్టాత్మకమైన మహిళగా ఆమె యువ చక్రవర్తికి రాజకీయ సలహాదారుగా మొఘలు సామ్రాజ్యం వాస్తవిక ప్రతినిధిగా ఉన్నది.
1556 లో మొఘల్ చక్రవర్తి 13 సంవత్సరాల వయస్సులో అక్బర్ యొక్క ప్రధాన నర్సుగా మహమ్ అంగా ఉంది. ఆమె కుమారుడు అధం ఖాన్. అక్బరు పెంపుడు సోదరుడు దాదాపుగా ఇంపీరియల్ కుటుంబానికి చెందినవాడు. మహం అంగా చురుకైన ప్రతిష్టాత్మక చాలా అధికంగా గృహ, హారెట్ బాధ్యతలు వహిస్తూ అధికారం హోదా అనుభవిస్తూ ఆమె కుమారునికి అదే హోదా ఉండేలా ప్రత్నించింది. 1560 లో అప్పటికి 17 సంవత్సరాలు ఉన్నాయి కనుక సంరక్షకుడు ఇక అసరరం లేదని చెప్పి వారు ఇద్దరు వ్యూహంతో అక్బరు ప్రతినిధి, సంరక్షకుడు బైరం ఖాన్ వెంటరాకుండా భారత దేశానికి వచ్చేలా ఒప్పించారు. అక్బరు ప్రతినిధిని బైరం ఖానును పదవి నుండి తొలగించి మక్కా యాత్రికు పంపించి భారతదేశానికి వచ్చాడు. కొన్ని నెలల తర్వాత బైరం ఒక ఆఫ్ఘన్ చేతిలో హత్యకు గురయ్యాడు. తరువాత ఆయన అధికారం మహం అంగాలకు బదిలీ చేయబడింది. అయినప్పటికీ 1561 లో ఆమె అధికారం క్షీణిస్తుంది. అయితే అక్బరు తన ఆధిపత్యం వెలుపల ఉన్న అతగా ఖానును తన కొత్త ముఖ్యమంత్రిగా నియమించారు.
1562 మేలో అతగా ఖాన్ హత్యకు ప్తతిస్పందనగా యువ చక్రవర్తి అక్బరు చేతిలో ఆధం ఖాన్ హింసాత్మకంగా చంపబడ్డాడు. ఇది ఆమెను తీవ్రంగా ప్రభావితం చేసింది. అక్బరు ఆమెకు ఈ వార్తను చేరవేసినప్పుడు " నీవు బాగా చేసావు " అని సమాధానం ఇచ్చింది. తరువాత ఆమె త్వరగానే మరణించింది.
అక్బరు ఆమె సమాధి, ఆమె కుమారుడు ఆధం ఖాన్ సమాధి ఒకటిగా నిర్మించాడు. నిర్మాణంలో చక్కనైనదిగా ప్రసిద్ది చెందిన ఇది మెహ్రౌలి లోని కుతుబ్ మినార్కు ఉత్తరాన ఉంది.
క్రీ.పూ.1561 లో మొఘలు వాస్తుకళలో ఖైల్యుల్ మనాజిల్ నిర్మించబడింది. ఇది తరువాత మదర్సాగా పనిచేసింది. ఇది ప్రస్తుత మౌంట్రా రోడ్డు తూర్పున పురాణ ఖిల్లా, షేర్ షా గేటుకు ఎదురుగా ఉంటుంది.
నిజాముద్దీన్ దర్గాకు వెనక్కి తిరిగి వెళ్లి తిరిగి వచ్చే సమయంలో మహం అంగా దాసుడు అక్బరును చంపడానికి ప్రయత్నించాడు. దాసుడు వేసిన బాణం అక్బరు వెంట ఉన్న సైనికుడిని గాయపరచింది. అది సైనికుడిని గాయపరిచినప్పటికీ అది తీవ్రగాయం కాదు.
సుజాత (పత్రిక)
సుజాత సచిత్ర సారస్వత మాసపత్రిక తొలి సంచిక 1927 జనవరిలో వెలువడింది. హైదరాబాదు నుండి పసుమాల నృసింహశర్మ సంపాదకత్వంలో ఈ పత్రిక వెలువడింది. మాడపాటి హనుమంతరావు, సురవరం ప్రతాపరెడ్డి ప్రభృతులు ఈ పత్రిక నిర్వహణలో పాటుపడినారు. “త్రివర్ణ చిత్రములు, వాజ్మయ విషయిక విమర్శనలు, మహాకవుల జీవితములు, మనోరంజకములగు కథలు, నాటకములు, హృదయానందకరములగు పద్యములు, శాస్త్రీయ పరిశోధనా వృత్తాంతములు, ఆంధ్రదేశమునకు సంబంధించిన అముద్రిత శాసనములు, ఉత్కృష్ట ఆంధ్రేతర రచనల అనువాదములు, ముఖ్యముగా మహారాష్ట్ర, హిందీ, ఉర్దూ, ఫారసీ కవిత్వ విశేషణములు మున్నగునవి పేరుబడసిన పండితులచే వ్రాయింపబడి, ఉత్తమరీతిన ముద్రింపబడి ప్రకటింపబడును” అని ఈ పత్రిక ప్రకటించుకుంది. “ఈ సుజాతయు ఆంధ్రులయాడుబిడ్డగా ‘తెలంగాణ’మందు పుట్టినది. ‘సుజాత’ అన్వర్థయై సోదరాంధ్రుల కీర్తిభాగ్యములకు పెంపు తెచ్చునని విశ్వసించుచున్నాము.యుగాంతరముల నుండి ప్రవహించుచున్న ఆంధ్రసభ్యత భిన్న భిన్న నాగరకతల తోడునీడలలో మెలగి నేటికందిన విలక్షణ జీవితము ప్రదర్శించుటయే సుజాత యొక్క ప్రధాన సుభాషితము” అని మొదటి సంచికలోని స్వవిషయములో సంపాదకుడు తెలిపినాడు. ఈ పత్రిక 1940వరకు అత్యున్నత ప్రమాణాలతో నడిచింది. సురవరం ప్రతాపరెడ్డి, మల్లాది రామకృష్ణశాస్త్రి, గుడిపాటి వెంకటచలం, భాస్కర రామచంద్రరావు, బూర్గుల రామకృష్ణారావు,శేషాద్రి రమణ కవులు, ఉమర్ అలీషా,మాడపాటి హనుమంతరావు, సిరిగురి జయరావు, ఒద్దిరాజు సోదరులు మొదలైన వారి రచనలు ఈ పత్రికలో కనిపిస్తాయి. ప్రాచీనార్యులలో వర్ణ వ్యవస్థ(వ్యాసము), చండ భార్గవము(నాటిక), అదృశ్యశక్తి (కథ), నటి (కథ), ప్రేమపూజ(కథ), జరిగిన కథ(కథ),లండన్ విద్యార్థి(కథ),రక్తమూల్యము (కథ), ఆదిలక్ష్మి(కథ), విపరీత సాహసము (కథ) మొదలైన రచనలు ఈ పత్రికలో ప్రకటించబడ్డాయి.
తిరిగి ఈ పత్రిక వికృతి నామ సంవత్సరం శ్రావణ మాసానికి సరియైన 1950, ఆగస్టు నెలలో గడియారం రామకృష్ణశర్మ సంపాదకత్వంలో పునరుద్ధరింపబడి మూడు సంవత్సరాలు నడిచింది. రెండవసారి ప్రారంభమైన ఈ పత్రిక తొలి(?) సంచికలో సంపాదకుడు ఈ విధంగా నివేదనము చేశాడు.“నాటి ‘సుజాత’ పోకడలు ఆదర్శనీయములు. ఆ గౌరవము చేతనే ఆ పేరును గ్రహించితిమి. ఆ స్థాయిని అందుకొనగలిగినచో కృతార్థులమయ్యెదము. సంస్కృతి ప్రచారము, ఆంధ్రుల అభ్యుదయ వికాసములే మా పరమ లక్ష్యములు.సాహిత్యము, చరిత్ర, విజ్ఞానములకు సంబంధించిన రచనలకు ప్రాధాన్యత ఒసగబడును. సరళములై, సుబోధకములై ఉన్న ఉత్తమ రచనలకు స్వాగతము పల్కెదము”
1950లో పునఃప్రారంభమైన పత్రికలో అంబటిపూడి వెంకటరత్నం, అనుముల సుబ్రహ్మణ్యశాస్త్రి, పొట్లపల్లి రామారావు, పల్లా దుర్గయ్య, దూపాటి వెంకట రమణాచార్యులు, గిడుతూరి సూర్యం, ఆదిరాజు వీరభద్రరావు, గడియారం వెంకటశేషశాస్త్రి, మల్లంపల్లి సోమశేఖరశర్మ, బిరుదురాజు రామరాజు, చొల్లేటి నృసింహశర్మ, వేలూరి శివరామశాస్త్రి, కోదాటి నారాయణరావు, కాళోజీ నారాయణరావు, వానమామలై వరదాచార్యులు, నందగిరి ఇందిరాదేవి, పైడిమర్రి వెంకటసుబ్బారావు, పుట్టపర్తి నారాయణాచార్యులు, తల్లావఝుల శివశంకరస్వామి, దాశరథి కృష్ణమాచార్య, పర్చా వెంకటేశ్వరరావు, దేవులపల్లి రామానుజరావు తదితరుల రచనలు ప్రచురింపబడ్డాయి.
నల్లమల గిరిప్రసాద్
నల్లమల గిరిప్రసాద్ సాయుధ తెలంగాణ పోరాటయోధుడు.
నల్లమల ప్రసాద్ ఖమ్మం జిల్లా, మధిరమండలం, తొండల గోపవరం గ్రామంలో ఏప్రిల్ 6, 1931 లో జన్మించాడు. ఇతని తండ్రిపేరు నల్లమల రామయ్య. ఇతని భార్య పేరు ఎన్.కమలాదేవి. ఇతనికి ఒక కుమారుడు, ఇద్దరు కుమార్తెలు ఉన్నారు.
ఇతడు మద్రాస్‌ కళాశాలలో చదువుతున్న రోజుల్లో ఆంధ్రా మహాసభ సాగిస్తున్న కార్యకలాపాలపట్ల ఆకర్శితులయ్యాడు. 1947లో చదువుకు స్వస్తిచెప్పి ఆంధ్రా మహాసభలోను, తర్వాత కమ్యూనిస్టుపార్టీలోను చేరాడు. నిజాం రాక్షస రజాకారుల మూకలు గ్రామాలపై పడి భీబత్సకాండ జరుపుతుండగా ప్రజలు తిరబడి సాయుధపోరాటానికి పిలుపునిచ్చినపుడు తుపాకి చేతబట్టి సాయుధుడయ్యాడు. సింగరేణి కాలరీస్‌ వర్కర్స్‌ యూనియన్‌ నాయకుడు శేషగిరిరావును కాల్చి చంపినపుడు గిరిని తన పేరు ముందుంచుకుని నల్లమల ప్రసాద్‌ నల్లమల గిరిప్రసాద్‌గా మారి గిరి దళాన్ని ముుందుకు నడిపాడు. సాయుధ పోరాటం అనంతరం ఐదు సంవత్సరాల అజ్ఞాత జీవితం గడిపాడు. 1953లో అప్పటి ప్రభుత్వం గిరిప్రసాద్‌పై అనేక కేసులు నమోదుచేసి జైలుకు పంపింది. ఆ కేసులలో ఏదీ రుజువు కాలేదు.
ఇతడు 1953లో ఉద్యమ కమ్యూనిస్టు పార్టీ ఖమ్మం జిల్లా కార్యదర్శిగా ఎన్నికై ఏకదాటిగా 11 సంవత్సరాలపాటు పనిచేశాడు. 1962లో ఖమ్మం నుండి శాసన సభ్యునిగా ఎన్నికయ్యాడు. కమ్యూనిస్టు పార్టీ చీలిక సమయంలో సిపిఐ చూపి సిపిఐ బలమైన రాజకీయ శక్తిగా ఎదిగేందుకు విశేష కృషిచేశాడు. ఇతడు 1978లో సిపిఐ రాష్ట్ర కార్యదర్శిగా ఎన్నికై 1991 వరకు పనిచేశాడు. విశాలాంధ్ర విజ్ఞానసమితి అధ్యక్షునిగా, 1992నుంచి రాజ్యసభ సభ్యుడుగా పనిచేశాడు. 1992లో సి.పి.ఐ. జాతీయ కార్యదర్శిగా, 1996లో ఉపప్రధాన కార్యదర్శిగా ఎన్నికయ్యాడు. స్వాతంత్య్ర సమరయోధుల స్క్రీనింగ్‌కమిటీ చైర్మన్‌గా పనిచేశాడు. కమ్యూనిస్టు సిద్ధాంతాలకు జీవితాంతం కట్టుబడిన నల్లమల గిరిప్రసాద్ 1997, మే 24 న తుదిశ్వాస విడిచాడు.
బీదర్ కోట
బీదర్ కోట కర్నాటకలోని ఉత్తర భాగంలో ఉన్న బీదర్ నగరంలో ఉంది. ఈ ప్రాంతం పీఠభూమి ప్రాంతం. 1427లో బహమనీ రాజవంశపు సుల్తాసు అయిన సుల్తాన్ అల్లావుద్దీన్ బహమన్ తన రాజధానిని గుల్బర్గా నుండి బీదర్ కు తరలించాడు. ఆ కాలంలోనే ఈ కోటను మరికొన్ని మొహమ్మదీయ నిర్మాణాలను నిర్మించాడు. ఇక్కడ దగ్గర దగ్గర 30 నిర్మాణాలున్నాయి.
ఇక్కడ నగరానికి, జిల్లాకు, కోటకూ ఒకటే పేరు - బీదర్. 22 మైళ్ళ పొడవు అత్యధికంగా 12 మైళ్ళ వెడల్పు కలిగిన పీఠభూమికి ఒక మూలన ఈ నగరం మరియు కోట ఉన్నాయి. మొత్తం విస్తీర్ణం 12 చదరపు మైళ్ళు. ప్రాచీన కళ్యాణి చాళుక్యుల రాజధాని కల్యాణి (బసవ కల్యాణ్) బీదర్ కు పశ్చిమంగా 40 మైళ్ళ దూరంలో ఉంది. 
బీదర్ నగరం, జిల్లాలోని నగర పరిసర ప్రాంతాలు కారంజ నది ద్వారా నీళ్ళ అవసరాన్ని తీర్చుకుంటాయి. ఈ కారంజ నది మంజీర నదికి ఉపనది. 
ఇక్కడి వాతావరణం సంవత్సరం పొడుగునా ఆహ్లాదకరంగా, అనుకూలంగా ఉంటుంది. ఏప్రిల్ మే నెలల్లో కూడా అనుకోని వర్షాలు కురిసి ఈ ప్రదేశం చల్లబడుతుంది. జూన్ మొదట్లో నైఋతి ఋతుపవనాలు ఈ ప్రాంతాన్ని చేరి మరింత ఆహ్లాదకరమైన వాతావరణాన్ని కలిగిస్తాయి. చలికాలంలో కూడా ఈ ప్రాంతపు వాతావరణం బాగుంతుంది.
ప్రస్తుత బీదర్ కోటను కట్టించింది బహమనీ సుల్తాను అల్లావుద్దీన్ బహమన్ అనీ, అతడు 1427లో తన రాజధానిని గుల్బర్గా నుండి బీదర్ కు తరలించినప్పుడు కట్టించాడనీ చరిత్ర ద్వారా తెలుస్తున్నది. ఈ ప్రదేశం మెరుగైన వాతావరణం, సారవంతమైన భూమి కలిగి ఉండటమే ఇందుకు కారణంగా చెప్పుకోవచ్చు. ఈ ప్రదేశంలో దృఢమైన, చిన్నదైన ఒక కోట ఉందనీ 1322 లో జరిగిన మొదటి ముస్లిం దండయాత్ర కు సంబంధించిన రాజకుమారుడు ఉలుఘ్ ఖాన్ ద్వారా తుగ్లక్ సామ్రాజ్యం కిందకు వచ్చిందనీ ఆధారాలున్నాయి. 
బహమనీ సామ్రాజ్యం స్థిరపడ్డాక 1347లో బీదర్ సుల్తాన్ అల్లావుద్దీన్ బహమన్ షా బహమనీ పాలనలోకి వచ్చింది. మొదటి అహ్మద్ షా (1422-1486) పాలనలో బీదర్ బహమనీ సామ్రాజ్యపు రాజధాని అయింది. పాత కోట స్థానంలో కొత్త కోటతో పాటుగా మద్రాసాలు, మసీదులు, మహల్లు, రాజభవనాలు, తోటలు నిర్మించబడ్డాయి.
బీదర్ చరిత్రలో చెప్పుకోదగ్గ వ్యక్తి 1466లో ప్రధాన మంత్రిగా పని చేసిన మహమ్మద్ గవాన్. 
క్రీ.శ. 1656 లో ముఘల్ చక్రవర్తి ఔరంగుజేబ్ ఆక్రమించుకునేవరకూ ఈ కోట బారిద్ షాహీ సామ్రాజ్యం అధీనంలో ఉంది. 1724లో బీదర్ నిజాము నవాబులైన ఆసఫ్ జాహీల అదుపులోకి వచ్చింది. బీజాపుర్ సామ్రాజ్యంలోకి 1619-20 లలో చేర్చబడి 1657లో ముఘల్ రాజప్రతినిధిత్వం కిందకు వచ్చి, 1686 నాటికి ముఘల్ సామ్రాజ్యంలో భాగమయింది. 1751 నుండి 1762 మధ్య ఆసఫ్ జా మూడవ కుమారుడైన నవాబ్ సఈద్ మొహమ్మద్ ఖాన్ అసఫుద్దౌలా బీదర్ కోట నుండి సామ్రాజ్యాన్ని పాలించాడు. తన తమ్ముడు మూడవ మీర్ నిజాం అలీ ఖాన్ ఆసఫ్ జా ఇతన్ని కోటలో బంధించి 16 సెప్టెంబర్ 1763 లో హత్య చేయించే వరకూ అతని పాలన కొనసాగింది. బీదర్ కు పాత పేరైన మొహమ్మదాబాద్ కూడా ఇతని స్మృతిలోనే పెట్టబడింది.
ఆ విధంగా బహమనీ రాజులు గుల్బర్గా నుండి 1347-1424 మధ్య కాలంలో 1424 నుండి రాజ్యం సమాప్తి చెందే వరకూ బీదర్ నుండి పరిపాలన సాగించారు. ఆ పైన సామ్రాజ్యం 5 ముక్కలయింది. బీజాపుర్, గోల్కొండ, అహ్మద్ నగర్, బీదర్, బేరార్ ప్రాంతాలుగా సామ్రాజ్యం విడిపోయింది. భారత స్వాతంత్ర్యం తరువాత 1956లో బీదర్ మైసూర్(ప్రస్తుత కర్నాటక) లో భాగమయింది.
బీదర్ రైలు, రోడ్డు, విమానయానం ద్వారా మంచి అనుసంధానం కలిగి ఉంది. బీదర్ బెంగుళూరుకు ఉత్తరాన దూరంలో, గుల్బర్గాకు ఈశాన్యంగా దూరంలో, హైదరాబాదుకు జాతీయ రహదారి 9 మీద దూరంలో ఉంది.
బీదర్ కోట హైదరాబాదుకు 115 కి.మీ. దూరంలో ఉంది.
1991 గోదావరి పుష్కరాలు
1979 పుష్కరాల్లో వచ్చిన స్పందన, ప్రజల్లో వచ్చిన గుర్తింపుని చూసి రెండవసారి అనగా 1991లో కూడా ధార్మిక సేవలు అందించడానికి టి.టి.డి. ముందుకువచ్చింది. మున్సిపల్ ఆఫీసులో జిల్లాస్థాయిలో జరిగిన పుష్కర ఏర్పాట్ల విస్తృతస్థాయి సమావేశానికి టి.టి.డి తరపున డా. రావుల సూర్యనారాయణమూర్తి గారు హాజరయ్యారు. ఈ సమావేశంలో అప్పటి జిల్లా కలెక్టర్ రఫదీస్ సూడాన్, జాయింట్ కలెక్టర్ ఉమామహేశ్వరరావు, రెవిన్యూ కార్యదర్శి కె.ఎస్.ఆర్. మూర్తి, పుష్కరాల ప్రత్యేక అధికారిగా కృష్ణయ్య పాల్గొన్నారు.
సుబ్రహ్మణ్య మైదానాన్ని కేంద్ర ప్రభుత్వం ఆధీనంలోని సమాచార ప్రచారశాఖకు స్టాల్స్ పెట్టుకోవడానికి కేటాయించారు. టి.టి.డి. ధార్మిక సేవలకు వేరే స్థలాన్ని ఇచ్చారు. అయితే 
పవిత్ర గోదావరిలో స్నానంచేసి, దైవదర్శనం చేసుకొని కొంచెంసేపు ఆధ్యాత్మికంగా కాలక్షేపం చెద్దామనుకుంటున్న భక్తులకు అందుబాటులో ఉన్న స్థలం కావాలని, కాబట్టి సుబ్రహ్మణ్య మైదానాన్ని టి.టి.డి. ధార్మిక సేవలకు ఇవ్వాలని సూర్యనారాయణమూర్తి గట్టిగా పట్టుబట్టడంతో ప్రభుత్వం అంగీకరించింది.
దాంతో గత పుష్కరాల మాదిరిగానే అన్ని ఏర్పాట్లు చేశారు. పుష్కరాలకు వచ్చిన ప్రతి భక్తుడు టి.టి.డి. దేవాలయాన్ని దర్శించకుండా వెళ్లేవారుకాదు. చాలాసేపు ఆ పవిత్ర స్థలంలోనే ఉండి వెళ్లేవారు. స్వామివారి లడ్డులను కూడా విక్రయించారు.
చిల్లర భావనారాయణరావు
చిల్లర భావనారాయణరావు కవి, నాటక, నాటిక, సినీ రచయితగా సుప్రసిద్ధుడు.
చిల్లర భావనారాయణరావు గుంటూరుజిల్లా బాపట్లలో 1925వ సంవత్సరం ఆగస్టు 6వ తేదీ పున్నయ్యశర్మ, రంగనాయకమ్మ దంపతులకు నాలుగవ సంతానంగా జన్మించాడు. ఇతడు బాల్యంలోనే గద్వాలలో స్థిరపడ్డాడు. గద్వాల సమీపంలోని దాసరిపల్లి గ్రామంలో వీధిబడిలోనూ, గద్వాల హైస్కూలులోను 8వ తరగతి వరకు చదువుకున్నాడు. తండ్రి వద్ద రామాయణ, భారత, భాగవతాదులు చదువుకున్నాడు. పాఠశాలలో గాడేపల్లి వీరరాఘవశాస్త్రి ఇతనికి గురువు. ఉర్దూలో కూడా ప్రావీణ్యం సంపాదించాడు. 1944లో అన్నగారి వద్దకు హైదరాబాదుకు మకాం మార్చాడు. మిలటరీ ఆర్డినెన్స్ డిపోలో కొంతకాలం పనిచేసి తరువాత రైల్వేలో 16 సంవత్సరాలు టి.టి.గా పనిచేశాడు. 1947లో నందిరాజు ఇందిరతో ఇతడికి వివాహం జరిగింది. ఎం.ఎ., బి.ఒ.ఎల్. పట్టాలు పొంది సికిందరాబాదులో ఉన్న వెస్లీ బాలుర ఉన్నత పాఠశాలలో తెలుగుపండితునిగా కొంతకాలం పనిచేశాడు. 1972లో మద్రాసులోని ముత్యాలపేట ఉన్నతపాఠశాలలో, 1973లో మద్రాసు క్రిస్టియన్ కాలేజీ ఉన్నత పాఠశాలలో తెలుగు పండితునిగా పనిచేసి 1984లో పదవీ విరమణ చేశాడు. పదవీ విరమణ తరువాత హైదరాబాదులో స్థిరపడి ఆధ్యాత్మిక రచనలపై దృష్టి సారించాడు. ఇతడు 2010, జనవరి 22న మరణించాడు.
బాల్యంలో గద్వాల ఆస్థాన పండితులు నిర్వహించిన పండిత సభల ప్రభావం ఇతడిపై బాగా పనిచేసింది. ఇతడు అనేక నాటకాలు, నవలలు, కథలు, కథానికలు రచించాడు. ఇతని రచనలు మీజాన్, ఆంధ్ర పత్రిక, ఆంధ్రప్రభ, కృష్ణా పత్రికలలో ప్రచురింపబడ్డాయి. 1948లో మిత్రులతో కలిసి నవ్యకళాసమితిని స్థాపించాడు. ఆ సంస్థ ద్వారా తను వ్రాసిన నాటకాలను తెలంగాణా ప్రాంతమంతా వందలాది ప్రదర్శనలు ఏర్పాటు చేశాడు. దక్కన్ రేడియో, ఆకాశవాణిలలో వందలాది నాటికలను రచించి ప్రసారం చేశాడు. 1968లో సినిమా రంగంలో ప్రవేశించి పేదరాశి పెద్దమ్మ కథ, లక్ష్మీ కటాక్షం, సుగుణసుందరి కథ, రాజకోట రహస్యం, పాతాళనాగు, లక్ష్మీ పూజ, శ్రీ సంతోషిమాతా వ్రత మహత్యం, సీతారామ వనవాసం, విక్రమార్క విజయం, శ్రీ వాసవీ కన్యకా పరమేశ్వరి మహత్యం మొదలైన సినిమాలకు కథ, మాటలు, పాటలు అందించాడు.
తిరువనంతపురం - ఇండోర్ ఎక్స్‌ప్రెస్
తిరువనంతపురం - ఇండోర్ ఎక్స్‌ప్రెస్ ( మలయాళం : തിരുവനന്തപുരം - ഇന്ഡോര് അഹല്യനഗരി എക്സ്പ്രസ്സ് హిందీ: तिरुवनंतपुरम - इंदौर अहल्यनगरी एक्सप्रेस; భారతీయ రైల్వేలుకు చెందిన అహల్యా నగరి ఎక్స్‌ప్రెస్ వీక్లీ మెయిల్ ఎక్స్‌ప్రెస్ రైలు కేరళ రాష్ట్రము యొక్క రాజధాని నగరం అయిన తిరువనంతపురం లోని తిరువనంతపురం సెంట్రల్ రైల్వే స్టేషన్ మరియు మధ్యప్రదేశ్ రాష్ట్రము యొక్క అతిపెద్ద నగరం మరియు వాణిజ్య రాజధాని అయిన ఇండోర్ లోని ఇండోర్ జంక్షన్ బ్రాడ్ గేజ్ రైల్వే స్టేషనుల మధ్య నడుస్తున్నది. గతంలో కొచ్చిన్ హార్బర్ టెర్మినస్ మరియు ఇండోర్ మధ్య నడుస్తున్న ఈ రైలు తరువాత అది తిరువనంతపురం వరకు విస్తరించింది.
రైలుబండ్ల యొక్క రైలు సంఖ్యలు:రైలు నెంబర్ 16326 : 05:00 గంటలకు, సోమవారం ఉదయం తిరువంతపురం సెంట్రల్ నుండి నిష్క్రమిస్తుంది.
సోమవారం 05:15 గంటలకు సోమవారం ఇండోర్ జంక్షన్ వద్దకు చేరుతుంది.
రైలు ఈ కింది మార్గం గుండా నడుస్తుంది:రైలు సాధారణంగా నెంబరులో మొత్తం 24 కోచ్‌లతో ఈ క్రింది విధంగా ఉంటుంది:
రైలు రెండు అంత్య బిందువుల నుండి ప్రతివారం 70 కి.మీ./గంటకు సరాసరి వేగంతో నడుస్తుంది.
తిరువనంతపురం స్టేషను నుండి బయలుదేరు ఇతర రైళ్ళు జాబితా ఈ క్రింద విధంగా ఉన్నాయి.
తిరువనంతపురం సెంట్రల్‌లో బయలుదేఱి వివిధ ప్రాంతములకు పోవు ఎక్స్ ప్రెస్ రైళ్ళ పట్టిక
తిరువనంతపురం సెంట్రల్ నుండి బయలుదేఱు ప్యాసింజర్ రైళ్ళ పట్టిక
తిరువనంతపురం సెంట్రల్ మీదుగా పోవు ఎక్స్ ప్రెస్ రైళ్ళ పట్టిక
ఇండోర్ నుండి బయలుదేరు ఇతర రైళ్ళు జాబితా ఈ క్రింద విధంగా ఉన్నాయి.
ఇండోర్ - జబల్పూర్ ఇంటర్‌సిటీ ఎక్స్‌ప్రెస్
ఇండోర్-జబల్పూర్ ఇంటర్‌సిటీ ఎక్స్‌ప్రెస్ భారతదేశం కేంద్ర రాష్ట్ర వాణిజ్య కేంద్రంగాను, అతిపెద్ద నగరం మధ్యప్రదేశ్ రాష్ట్రము ఇండోర్ లోని ఇండోర్ జంక్షన్ రైల్వే స్టేషన్ మరియు ఈ రాష్ట్రములోనే మరొక మరి ఒక ప్రధాన నగరం అయిన జబల్పూర్ లోని జబల్పూర్ రైల్వే స్టేషన్ మధ్య నడిచే ట్రై వీక్లీ మెయిల్ / ఎక్స్‌ప్రెస్ రైలు సేవలు అందిస్తోంది. 
ఈ ఎక్స్‌ప్రెస్ రైలు భారతీయ రైల్వేలు లోని పశ్చిమ మధ్య రైల్వే జోన్ పరిధిలోకి వస్తుంది.
రైలు వారానికి రెండు రోజులు నడుస్తుంది.
రైలు కోసం కేటాయించిన సంఖ్య:"అంతర్ పట్టణ" పేరు (ఇంటర్ సిటీ) అనగా, ముఖ్యమైన నగరాల మధ్యన రైలు సేవలను సూచిస్తుంది.
రైలు రెండు ప్రదేశాలు నుండి వారానికి మూడుసార్లు నిర్వహించే పద్ధతి.ఈ రైలు బినా-కాట్నీ రైలు మార్గము ద్వారా వయా మక్షి, రాజ్‌ఘర్ మరియు గుణలు గుండా వెళుతుంది.
రైలుయొక్క ముఖ్యమైన ఈ క్రింద సూచించిన స్టేషన్లులో ఆగి గమ్యస్థానం చేరుతుంది:ఈ రైలు ఆర్‌టిఎం డబ్ల్యుడిఎం 2 ఎ లోకోమోటివ్ ద్వారా నెట్టబడే సామర్ధ్యం ఉంది. దీనిలో మొత్తం 13 కోచ్‌లు ఉంటాయి:
మన్మాతి
తాజ్ - బీబి - బిల్గిస్ - మకాని (ఉర్దు:تاج بیبی بلقیس مکانی بیگم صاحبہ) " రాజకుమారి శ్రీ మనవతి లాల్ సాహిబా ", " రాజకుమారి మన్మాతి", " జగత్ గొసైన్" (1573- మే 13 - 1619 ఏప్రిల్ 18) గా కూడా గురించబడింది. రాజకుమారి మన్మాతి మొఘల్ చక్రవర్తినిగా గౌరవించబడింది.ఆమె మొఘల్ చక్రవర్తి షాజహాన్ తల్లి.
మన్మాతి బైజి లాల్ 1573 మే 13 న రాజపుత్ర రాజకుమార్తెగా జన్మించింది. మార్వార్ (ఆధునిక జోధ్పూర్) రాజా ఉదయ సింగ్ రాథోర్‌కు ఆమె 10వ కుమార్తెగా జన్మించింది. మొఘల్ చక్రవర్తి అక్బర్ రాజాకు మోటా రాజ అని మారుపేరును ఇచ్చాడు. ఆమె తల్లి శ్రీ రజవత్ కచవతి రాణి మంరంగ్ దేవి సాహెబా. ఆమె గ్వాలియర్ రాజా " రాజా అస్కరం భీంవ్రజోట్" కుమార్తె.
జగతి జహంగీర్ వివాహం ఫతేపూర్ సిక్రీ లోని మోటా రాజా రాజభవనంలో 1586 జనవరి 21న జరిగింది. వివాహం హిందూ - ముస్లిం పద్ధతిలో వివాహం జరిగింది. రాజకుమారుడు సలీంకు ఆమె మూడవ భార్య. 
1592 జనవరి 15న ఆమె రాజకుమారుడు కుర్రం జన్మ ఇచ్చింది.
ఆమె " జగత్ బిల్గిస్ మకాని మరియు తాజ్ బీబి సాహిబా " బిరుదులతో గౌరవించబడింది. తాజ్ బీబి 1619 ఏప్రిల్ 18న ఆగ్రాలో మరణించింది. ఆమె సోహగ్‌పూర్ వద్ద సమాధి చేయబడింది.
కాట్నీ జంక్షన్ రైల్వే స్టేషన్
కాట్నీ జంక్షన్ (స్టేషన్ కోడ్: KTE) భారతదేశం లోని కాట్నీలో ఒక ప్రధాన జంక్షన్ రైల్వే స్టేషన్‌గా ఉంది. 5 వివిధ దిశల్లో బినా జబల్పూర్, సత్నా, బిలాస్పూర్, సింగ్రౌలిలకు ఈ జంక్షన్ నుండి నుండి రైల్ లింకులు మార్గములు ప్రయాణిస్తాయి. కాట్నీ జంక్షన్ నుండి న్యూ ఢిల్లీ , ముంబై , వదోదర, హౌరా, చెన్నై, బెంగుళూర్ మరియు ఇతర భారతీయ నగరాలకు సుమారు 215 రైళ్లు ప్రతి రోజు జంక్షన్ ద్వారా ప్రయాణిస్తాయి.
జంక్షన్ యొక్క లోడ్ తగ్గించేందుకు, బినా నుండి తూర్పు భారతదేశం వైపు రైళ్లు తీసుకు వెళ్ళేందుకు, కొత్తగా కాట్నీ ముర్వారా జంక్షన్ తెరవబడింది.
ఐదు దిశల నుండి రైల్వే లైన్లు కాట్నీ రైల్వే స్టేషన్ వద్ద కలుస్తాయి:
సెక్స్ మ్యూజియం
సెక్స్ మ్యూజియం (sex museum) లైంగిక కళకు సంబంధించిన వస్తువులను ప్రదర్శించే మ్యూజియం. ఇవి ఐరోపా ఖండంలో 1960-70 దశకంలో విస్తృతంగా ఏర్పాటుచేయబడ్డాయి. భారతదేశంలో మొట్టమొదటి సెక్స్ మ్యూజియం 2002 సంవత్సరం ముంబైలో ఏర్పాటుచేయబడింది.
గైనకాలజీ
గైనకాలజీ (Gynaecology or Gynecology) వైద్యశాస్త్రంలో స్త్రీ జననేంద్రియ వ్యవస్థలోని యోని, గర్భాశయం, అండకోశాలు మొదలైన భాగాలకు సంబంధించిన చికిత్సా విధానం. ఈ వైద్యవిధానానికి చెందిన నిపుణులను గైనకాలజిస్టులు (Gynecologist) అంటారు. సాహిత్యపరంగా స్త్రీల వైద్యం ("the science of women") గా దీనిని భావించవచ్చును. పురుషులలో దీనికి సమానార్ధంగా ఆండ్రాలజీ (andrology), ఇది పురుష జననేంద్రియ వ్యవస్థకు సంబంధించిన వైద్య విధానం.
చాలా మంది ఆధునిక గైనకాలజిస్టులు గర్భానికి సంబంధించిన నిపుణులుగా కూడా పనిచేస్తారు. అందువలన రెంటినీ కలిపి ఆబ్‌స్టెట్రిక్స్ అండ్ గైనకాలజీ (obstetrics and gynaecology) గా పరిగణిస్తారు.
గైనకాలజీ అనే పదం ప్రాచీన గ్రీకు భాషకు చెందిన γυνή "gyne", "స్త్రీ" మరియు"-logia", "శాస్త్రం" నుండి ఉద్భవించింది.
గైనకాలజిస్టులు చేపట్టే కొన్ని ముఖ్యమైన వ్యాధులు:
కొత్తదాస్
కొత్తదాస్ గౌడ్ హైదరాబాదు నగరంలో 1970-1980వ దశకంలో పేరుమోసిన గూండా, రాజకీయనాయకుడు. కొత్తదాస్ రంగారెడ్డి జిల్లాకు చెందిన హయాత్‌నగర్‌ మండలంలోని బండ రావిరాల గ్రామంలో జన్మించాడు. 30 ఏళ్లుగా హైదరాబాదులోని చంచల్‌గూడా ప్రాంతంలో స్థిరపడ్డాడు. ఈయనపై అనేక దొంగతనాలు, దోపిడీ కేసులు ఉన్నాయి. ఒక దోపిడీ కేసులో హైకోర్టు కొత్తదాసు నిందితుడిగా తీర్పు ఇవ్వగా, దానిపై సుప్రీంకోర్టులో సవాలు చేశాడు.
కొత్తదాస్ 1978లో మలక్‌పేట శాసనసభా నియోజకవర్గం నుండి స్వతంత్ర అభ్యర్థిగా శాసనసభకు పోటీచేశాడు. 1989లో తిరిగి మలక్‌పేట నియోజకవర్గం నుండే మజ్లిస్ ఇత్తెహదుల్ ముస్లిమీన్ (ఎం.ఐ.ఎం) పార్టీ అభ్యర్థిగా పోటీచేశాడు. 1998లో సమాజ్‌వాదీ పార్టీ అభ్యర్థిగా నల్గొండ నియోజకవర్గం నుండి లోక్సభకు పోటీచేశాడు. ఎన్నికలలో ఎన్నడూ గెలవకపోయినా స్థానిక రాజకీయాల్లో ప్రభావవంతమైన వ్యక్తిగా పేరొందాడు.
ఇతడు 1996లో విడుదలైన తెలుగు చిత్రం ఓంకారం లో తన నిజ జీవిత పాత్రను పోషించాడు.
కొత్తదాస్ పెద్ద పెద్ద రాజకీయనాయకులతో సంబంధాలు ఉండేవి. అంజయ్య ప్రభుత్వంలో హోం శాఖామంత్రిగా పనిచేసిన కె.ప్రభాకర్ రెడ్డితో ఉన్న సంబంధాలు అప్పటి హైదరాబాదు పోలీసు కమీషనరు పి.వి.పవిత్రన్ కు ప్రభాకరరెడ్డికి మధ్య ఘర్షణకు దారితీసింది. 1981 ఏప్రిల్ 28 సాయంత్రం అబీడ్సు ప్రాంతంలో కొత్తదాసు గ్యాంగు చేసిన అల్లర్లకుగాను పోలీసు కమీషనరు పవిత్రన్, కొత్తదాసుతో పాటు ఆయన బృందాన్ని ఏప్రిల్ 30వ తేదీన అరెస్టు చేశాడు. ఈ అరెస్టు జరిగిన వెంటనే పవిత్రన్ ను సెలవుపై పంపించారు. కొత్తదాసు పోలీసులకిచ్చిన వాంగ్మూలంలో "పార్టీలకతీతంగా నా గ్యాంగు ప్రస్తుత హోం మంత్రి కె.ప్రభాకర్ రెడ్డికి రాజకీయంగా మద్దతునిస్తుందని" చాటుకున్నాడు. ఆ తర్వాత జరిగిన పరిణామాల వల్ల కె.ప్రభాకర్ రెడ్డి తన మంత్రిత్వశాఖను మార్పించుకొని వేరే శాఖకు మంత్రి అయ్యాడు. పోలీసు కమీషనరు పి.వి.పవిత్రన్ బదిలీ అయ్యాడు.
2001, నవంబరు 30న కొన్ని నెలలుగా అనారోగ్యంతో బాధపడుతూ హైదరాబాదులోని ఒక ప్రైవేటు ఆసుపత్రిలో మరణించాడు.
ఉపేంద్ర (నటుడు)
ఉపేంద్ర ఒక భారతీయ సినీ దర్శకుడు సినీ నటుడు. కొన్ని తెలుగు సినిమాలలో కూడా నటించాడు.
ఇతని పూర్తి పేరు ఉపేంద్ర రావు. కర్ణాటక రాష్ట్రంలోని ఉడిపి జిల్లా, కుందాపుర లోని తెక్కెట్టెలో మంజునాధరావు మరియు అనసూయమ్మ లకు జన్మించాడు. ఇతని అన్న సుధీందర్ రావు తర్వాత ఇతను వీరి తల్లిదండ్రులకు రెండవ సంతానం. వీరి కుటుంబం మిక్కిలి పేదరికంలో ఉండేది. కుటుంబ పోషణకోసం వీరి తండ్రి రెక్కలు ముక్కలు చేసుకునేవాడు. చిన్నతనంలోనే ఇతనికి కంటికి సంబంధించిన ఇన్‌ఫెక్షన్ సోకి చాలా బాధపడ్డాడు. దీని ఫలితంగా ఇప్పటికీ ఇతని కనుగుడ్లు త్రిప్పడంలో ఇబ్బందిని ఎదుర్కొంటున్నాడు. దీనిని మనం ఇతడు నటించిన చిత్రాలలో కూడా గమనించవచ్చు. బెంగుళూరు లోని ఎ.పి.ఎస్ కాలేజ్ ఆఫ్ కామర్స్ నుండి బికాం పట్టాను అందుకున్నాడు. కళాశాలలో ఉండగానే స్నేహితులతో కలిసి ఒక నాటక బృందాన్ని ఏర్పాటు చేసుకొని నాటక ప్రదర్శనలు చేసేవాడు. అలా నటిస్తూనే డిగ్రీ చివరి సంవత్సరంలో తన దూరపు బంధువైన ప్రముఖ కన్నడ నటుడు దృష్టిలో పడ్డాడు. ఇది ఇతని నట జీవితంలో మేటి మైలురాయిగా నిలిచి ఆ తర్వాత అతని నట జీవితాన్ని కీలక మలుపు తిప్పింది.
2003, డిసెంబరు 14 న ఇతను తన సహనటి మరియు మిస్ కోల్‌కతాగా ఎన్నికైన ప్రియాంక త్రివేదిని వివాహం చేసుకున్నాడు. వీరి కుటుంబం బెంగుళూరు లోని బనశంకరి మూడవ స్టేజిలో శాశ్వత నివాసం ఏర్పరుచుకున్నారు.
ఉపేంద్రకు సినీరంగంలోని దాదాపు అన్ని విభాగాలలో చాలా మంచి పరిజ్ఞానం ఉంది. దర్శకుడిగా తన సినీ జీవితం ప్రారంభించినప్పటికీ నటుడిగా, కథా రచయితగా, పాటల రచయితగా, సంగీత దర్శకుడిగా మరియు నేపథ్య గాయకుడిగా తన ప్రతిభను నిరూపించుకున్నాడు.
జహందర్ షా
మొఘల్ చక్రవర్తి జహందర్ షా (మే 10, 1661 - ఫిబ్రవరి 12, 1713) స్వల్పకాలం మాత్రమే (1712-1713) రాజ్యపాలన చేసాడు. ఆయనకు " షహన్‌షా - ఐ - ఘజి అబ్దుల్ ఫాత్ ముఇజ్- ఉద్- దీన్ ముహమ్మద్ - జహందర్ - షా - సాహిబ్- ఐ- కురాన్ పాద్షా - జహన్ " (ఖుల్ద్ ఆర్ంగా) బిరుదు ఉంది.
రెండవ బహదూర్ షాకు కుమారుడుగా జహందర్ షా 1661 మే10న జన్మించాడు. 1712 ఫిబ్రవరి 27న ఆయన తండ్రి మరణించిన తరువాత జహందర్ షా మరియు ఆయన సోదరుడు 
ఆజం - ఉష్ - షా ఇద్దరూ వారికి వారే చక్రవర్తిలుగా ప్రకటించుకున్నారు. తరువాత వారసత్వ కలహాలు ఆరంభం అయ్యాయి. ఆజం - ఉష్ - షా 1712 మార్చి 17 న మరణించాడు. తరువాత జహందర్ షా సింహాసనం అధిష్టించి 11 మాసాల కాలం పాలన సాగించాడు. అధికారపీఠం అధిష్ఠించే ముందుగా జహందర్ షా హిందూ మాహాసముద్రంలో అధికంగా నౌకాయానం చేసాడు. జహందర్ షా చాలా సంపన్న వ్యాపారిగా గుర్తించబడ్డాడు. తరువాత సింధు ప్రాంతానికి సుబేదార్‌గా నియమించబడ్డాడు. ఆయనకు ముగ్గురు కుమారులు ఉన్నారు. వారిలో రెండవ ఆలంగీర్ 
మొఘల్ సామ్రాజ్యాన్ని 1754 - నుండి 1759 వరకు పాలించాడు.
జహందర్ షా జీవితశైలి చాలా విలాసవంతంగా ఉండేది. ఆయన రాజసభ నృత్యగాన వినోదాలతో గడిచిపోయేది. ఆయన " లాల్ కుంవర్‌ " అభిమాన భార్యను ఎంచుకున్నాడు. ఆమె పట్టపురాణిగా ఎన్నికచేయడానికి ముందు ఆమె నృత్యకళాకారిణిగా ఉండేది. ఆమెను పట్టపురాణిగా చేయడానికి మొఘల్ రాజసభ దిగ్భ్రమకు గురైంది. జీవించి ఉన్న ఔరంగజేబు కుమార్తె " జినత్- ఉన్ - నిసా " అభ్యంతరం తెలిపింది.
కర్నాటకా నవాబు మొదటి మొహమ్మద్ సాధుల్లాహ్ ఖాన్ (ఒర్చాకు చెందిన డీ సింగ్‌ను చంపాడు) మొఘల్ చక్రవర్తిని జహందర్ షా అధికారాన్ని ఎదిరించాడు. కర్నాటకా నవాబు జింగీ కోటకు 
సరైన ఆధిపత్యం ఉందని భావించడమే అందుకు కారణం. అంతేకాక ముఘల్ సామ్రాజ్య ఆధిపత్యానికి జహందర్ షా తగని వాడని భావించాడు. జహందర్ షా తన అధికారాన్ని బలపరచుకోవడానికి ఓట్టోమన్ సుల్తాన్ మూడవ అహమ్మద్‌కు కానుకలు పంపాడు. .
1713 జనవరి 10న ఆగ్రా యుద్ధంలో జహందర్ షాను ఆయన మేనల్లుడు " అజం - ఉష్- షా " సయ్యద్ సోదరుల సాయంతో ఓడించాడు. జహందర్ షా ఢిల్లీకి పారిపోయాడు. అక్కడ ఆయన పట్టుబడి కొత్త సుల్తానుకు అప్పగించబడ్డాడు. కొత్త నవాబు జహందర్ షాను ఆయన భార్య లాల్ కుంవర్‌తో సహా కారాగాంలో బంధించాడు. కారాగారంలో ఒక మాసం బంధించబడిన తరువాత జహందర్ షా 1713 ఫిబ్రవరి 11న హత్యకు గురైయ్యాడు.
రఫీయుల్ దర్జత్
రఫీయుల్ దర్జత్ (డిసెంబర్ 1, 1699 - జూన్ 13, 1719) రఫీయుష్షాన్ చిన్నకుమారుడు మరియు ఆజం - ఉష్- షా మేనల్లుడు, ఫర్రుక్‌సియార్ తరువాత 10వ మొఘల్ సింహాసం అధిష్టించాడు.
రఫీయుల్ దర్జత్ 1719 ఫిబ్రవరి 28న సింహాసనం అధిష్టించాడు. సయ్యద్ సోదరులు రఫీయుల్ దర్జత్ ను మొఘల్ చక్రవర్తిగా ప్రకటించారు.
రఫీయుల్ దర్జత్ తన అధికారాన్ని సయ్యద్ సోదరుల పరంచేసాడు. క్రమంగా సయ్యద్ సోదరులు రాజ్యాధికారం మీద సంపూర్ణంగా పట్టు సాధించి, రఫీయుల్ దర్జత్ ను నామమాత్రపు చక్రవర్తిగా చేసారు. మునుపటి చక్రవర్తి ఫర్రుక్‌సియార్‌ను పదవీచ్యుతుని చేసింది కూడా సయ్యద్ సోదరులే.
రఫీయుల్ దర్జత్ పాలన అరాజకంగా సాగింది. రఫీయుల్ దర్జత్ సింహాసనం అధిష్టించిన మూడు మాసాల కాలం తరువాత 1719 మే 18 న రఫీయుల్ దర్జత్ మామ, నేకూసియార్ ఆగ్రాకోట వద్ద మొఘల్ సింహాసనం అధిష్టించాడు. ఆయన అధికారం వహించడానికి తగినవాడని భావించబడింది.
నేకూసియార్ పదవిని అధిష్టించిన మూడు మాసాల తరువాత సయ్యద్ సోదరులు మొగల్ సింహానాన్ని స్వాధీనం చేసుకున్నారు. కోట సయ్యద్ సోదరుల వశం అయింది. నెకుసియార్ పట్టుబడ్డాడు. ఆయనను అలీముల్ ఉమ్రా గౌరవపూర్వకంగా ఖైదు చేసి సలీంఘర్ వద్ద బంధించబడ్డాడు. నేకూసియార్ 1723లో మరణించాడు.
1719 జూన్ 6వ న రఫీయుల్ దర్జత్ చనిపోయే ముందు తన అన్నను చక్రవర్తిని చేయమని కోరాడు. ఆయన పాలన ముడు మాసాల ఆరు రోజులపాటు కొనసాగిన తరువాత ఆయన పదివినుండి తొలగించబడ్డాడు. తరువాత రెండు రోజులకు ఆయన సోదరుడు " రఫీయుద్దౌలా " సింహాసాధిష్ఠుడయ్యాడు. 1719 జూన్ 13న రఫీయుల్ దర్జత్" ఊపిరితిత్తుల కేన్సర్‌తో మరణించడం కాని హత్యచేయబడడం గాని జరిగి ఉండవచ్చని భావించారు. ఆయన భౌతికకాయం ఢిల్లీ లోని మెహ్రౌలీ వద్ద సూఫీ సన్యాసి ఖ్వాజా కుత్బుద్దీన్ కాకీ సమాధి సమీపంలో సమాధి చేయబడింది.
రెండవ షాజహాన్
రెండవ షాజహాన్ (1659 జూన్ 19 - 1719 సెప్టెంబరు ) యొక్క పుట్టినప్పటి పేరు రఫీయుద్దౌలా. 1719 లో కొంతకాలం రెండవ షాజహాన్ మొఘల్ సింహాసనం అధిష్టించాడు. ఆయన తన సోదరుడు 
రఫీయుల్ దర్జత్ మరణించిన తరువాత చక్రవర్తిగా ప్రకటించబడ్డాడు. ఆయనను సయ్యద్ సోదరులు బాద్షాగా ప్రకటించారు.
సయ్యద్ సోదరులు ఆగ్రాను దోచుకుని పెద్ద మొత్తంలో ఒకప్పుడు షాజహాన్ భార్య అయిన ముంతాజ్ మహల్ వ్యక్తిగత సంపదను స్వాధీనం చేసుకున్నారు. అందువలన వారిని ఎర్రకోట వైపు రావడానికి అనుమతించబడలేదు. మామ నేకూసయ్యర్‌ను ఓడించి ఆగ్రాకోటను తిరిగి స్వాధీనం చేసుకోవడం ఆయన పాలనలో ప్రధాన్యత కలిగిన విషయంగా భావించబడుతుంది.
1719 సెప్టెంబరు 19న ఆయన సోదరుని వలెనే రెండవ షాజహాన్ 23వ సంవత్సరంలో ఊపిరితిత్తుల కేన్సర్‌తో మరణించడం కాని, హత్యచేయబడడం కాని జరిందని భావిస్తున్నారు.
. ఆయన ఖ్వాజా కుతుబుద్దీన్ కమాల్ సమాధిమందిరంలో సమాధి చేయబడ్డాడు.
మూడవ షాజహాన్
మొఘల్ వంశానికి చెందిన చక్రవర్తులలో మూడవ షాజహాన్ (1711-1772) (شاه جہان ۳) (ముహి-ఉల్-మిల్లత్) ఒకరు. ఆయన " ముహి- ఉస్- సున్నత్" (ముహమ్మద్ కాం బక్ష్). ముహమ్మద్ కాం బక్ష్ ఔరంగజేబు చిన్నకుమారుడు. ఆయన మొఘల్ సింహాసనాన్ని 1759 డిసెంబర్‌న అధిష్ఠించాడు. ఆయన పలు చిక్కుల మధ్య " మూడవ ఘజీ ఉద్దీన్ ఖాన్ ఫిరోజ్ " సాయంతో ఢిల్లీ సింహాసనన్ని అధిష్ఠించాడు. అయినప్పటికీ త్వరలోనే మరాఠీ సర్దారులు ఆయనను ఢిల్లీ సింహాసనం నుండి బహిష్కరించబడ్డాడు.
కొమ్మిరెడ్డి సూర్యనారాయణమూర్తి
దివాన్ బహద్దూర్ కొమ్మిరెడ్డి సూర్యనారాయణమూర్తినాయుడుగారు 20వ శతాబ్దారంభంలో కాకినాడకు చెందిన ప్రముఖ వాణిజ్యవేత్త, సాంఘిక సేవకుడు, రాజకీయవేత్త. ఆయన కాకినాడ పురపాలక సంఘానికి అధ్యక్షునిగా దాదాపుగా 13 సంవత్సరాల పాటు అవిచ్ఛిన్నంగా పనిచేశారు.
కొమ్మిరెడ్డి సూర్యనారాయణమూర్తినాయుడుగారు అత్యంత సంపన్నమైన సుప్రసిద్ధ తెలగా కుటుంబంలో జన్మించారు. వీరి ముత్తాత శ్రీ కొమ్మిరెడ్డి బుచ్చెన్న నాయుడుగారు బందరు లో స్థిరపడెను వీరి పూర్వీకులు కర్నూలు ప్రాంతాన్నుండి వచ్చినారు. సూర్యనారాయణమూర్తినాయుడుగారి తాత కొమ్మిరెడ్డి వెంకన్ననాయుడుగారు బందరు నుంచి ఫ్రెంచి పరిపాలిత ప్రాంతమైన యానాంకు 19వ శతాబ్ది మొదట్లో వలసవచ్చారు. లెనారం అనే ఫ్రెంచి వ్యాపారవేత్త, వర్తకసంఘాధ్యక్షునికి తెలుగు రాకపోవడంతో అతనికి తెలుగు-ఫ్రెంచి దుబాసీగా పనిచేశారు. ఆయన కుమారులలో ఒకరైన నరసింగరావునాయుడు కొమ్మిరెడ్డి సూర్యనారాయణమూర్తినాయుడుగారి తండ్రి. నరసింగరావు నాయుడుగారు మొదట్లో అక్కౌంట్ల విభాగంలో ఉద్యోగిగా పనిచేసి అనంతర కాలంలో ఉద్యోగం వదిలి వ్యాపారములో ప్రవేశించి ఫ్రెంచివారితో కలిసి వ్యాపారాలు చేసి వ్యాపారవేత్తగా నిలదొక్కుకున్నారు. ఆయన యానాం పరిసర ప్రాంతాల్లోని రేవుల నుంచి వ్యాపార వ్యవహారాలు మందగించి, కాకినాడకు వ్యాపారపరంగా ప్రాముఖ్యత పెరుగుతూండడంతో ఆయన కాకినాడలో స్థిరనివాసం ఏర్పరుచుకుని, అక్కడ వ్యాపారాలు చేశారు.
బెల్లంకొండ రామదాసు
బెల్లంకొండ రామదాసు (1923-1969) పేరు పొందిన కవి, నాటక రచయిత మరియు అనువాదకుడు
. 1940లో శ్మశానం నాటకంతో ఇతడు రచనలు చేయడం ప్రారంభించాడు. ఇతను అభ్యుదయకవితా యుగంలో అచ్చయిన తొలి కావ్యము నయాగరాను ఏల్చూరి సుబ్రహ్మణ్యం, కుందుర్తి ఆంజనేయులతో కలిసి వెలువరించాడు. ఈయన వ్రాసిన సాంఘిక నాటకాలు, పునర్జన్మ, అతిథి రంగస్థలంపై మంచి పేరు తెచ్చుకున్నాయి. చిలక చదువు (1953) పేరుతో కొన్ని రవీంద్రనాధ్ ఠాగూర్ కథలను అనువదించాడు.చెరసాల
ఇన్నాళ్ళూ
సమాజం ఒక సంకెళ్ల చెరసాల!
హత్యలు జరిగిన చెరసాల!
నెత్తురు పారిన చెరసాల!
దుర్మార్గులు కట్టిన చెరసాల!
ఒక పెద్ద చెరసాల!
బానిసత్వ శాస్త్రం
శాసించిన పూజారులు
నెత్తుటి కత్తులు
ఝళిపించిన సామ్రాట్టులు
హత్యా మంత్రాంగం
పన్నిన అమాత్యులు
దుర్మార్గులు మఠాధిపతులు
నరహన్తలు మతాధినేతలు
ఒకటై
జరిపించిన ఘోరహత్య
తగిలించిన అనల శృంఖల
కట్టిన బానిసత్వ కారాగృహమది
గత కాలపు సమాజ పద్ధతి!
పుణ్యం పేరిట
యజ్ఞంలో నరికిన
పసి మేకల శిరస్సులూ
ఉరి బండల
ఆహుతైన
పతిత ప్రజా శిరస్సులూ
పూజారీ కర్మల్లో
రాజన్యుల కత్తుల్లో
నలిగిన అనాథుల ఆక్రందన
ఇదేనా
పూర్వపు సమాజ నిర్మాణం?
పర పీడనకై
పరిపాలనకై
స్వార్థ పరులు
తమ అధికారం నిలుపుకోను
మతాధి నేతలు
వ్రాసిన దుర్మార్గపు శాస్త్రశాసనం
తగిలించిన నియమ శృంఖల
రాజులు
ఏకచ్ఛత్రంగా
ఏలిన శవ సామ్రాజ్యం
ఇదే కదా గతకాలపు
సమాజ పద్ధతి!
పూజారుల అధికారం
రాజన్యుల నియంతృత్వం
కట్టిన పెద్ద జైలు కొట్టు
చేసిన మహాహత్య
ఇదే కదా పూర్వపు
సమాజ చరిత్రమంతా!
గుండెలు మంటలుగా
కన్నులు కాలువగా
మారుతాయి
ఈ సమాజ హత్యా చరిత్ర చూస్తే!
రాజన్యుల
రథ చక్రపు
ఘట్టనలో
పడి నలిగే
దీనులార!
మతాధి నేతల
శాస్త్రాల చెప్పుల క్రింద
నలిగి నలిగి రోదించే
పసితనంలో పతి పోయిన
అమాయక కన్యలార!
స్వేచ్ఛ లేక
సమ్రాట్టుల
నేత్రాగ్నుల
దగ్ధమైన
జాతులార!
మరలో
మరగా
అరిగిపోవు
కార్మికులారా!
జమీందార్ల
పొట్టలు నింపను
ధాన్యం పండించే
కర్షకులారా!
ఓహో!
ఓహో!
అణగారిన
ప్రపంచ దీనులారా!
మీకై
ఈనాడొక
అగ్ని పర్వతం
పగులుతోంది చూచారా!
మీకై
ఈనాడొక
అరుణ పతాకం
ఎగురుతోంది చూచారా!
మీకై
ఈనాడొక
నవజగత్తు
ప్రభవిస్తున్నది చూచారా!
మీకై
ఈనాడొక
నందనవన వసంత మందారం
కుసుమించెను చూచారా!
మీకై ఈనాడొక
రణభేరి
పగిలింది విన్నారా!
ఓలేటి పార్వతీశం
ఓలేటి పార్వతీశం ఒక కవి. ఈయన పిఠాపురం వాస్తవ్యులు, వేంకట పార్వతీశ్వర కవులలో ఒకరైన ఈయన మొదట సొంతంగా వ్రాసేవారు. తదనంతరం ఆయన తన బావమరిదితో కలసి వ్రాయడం ప్రారంభించారు.
ఇరవైయవ శతాబ్దిలో తెలుగు సాహిత్య రంగంలో వీరు తెలుగు జంటకవులుగా బాలాంత్రపు వేంకటరావుతో కలసి జంటకట్టి కవిత్వరచన చేశారు.
వేంకట పార్వతీశ కవులుగా "కావ్య కుసుమావళి", "బృందావనం", "ఏకాంత సేవ" తదితర కావ్యాలు రచించారు. వీరి కావ్యాల్లో ప్రఖ్యాతమైన కావ్యం "ఏకాంత సేవ".
డయాఫ్రం
డయాఫ్రం స్త్రీలకు ఉద్దేశించిన ఒక కుటుంబ నియంత్రణ సాధనము.
వెజైనల్ డయాఫ్రంని మొదట జర్మనీకి చెందిన శాస్త్రజ్ఞఉడు హాన్సే 1882లో రూపొందించాడు. డయాఫ్రంలు రబ్బరుతో గాని, ప్లాస్టిక్‌తో గాని తయారు చేయబడతాయి.
సంతాన నిరోధానికి వాడే డయాఫ్రంలు ముఖ్యంగా నాలుగు రకాలు: 1. వెజైనల్ డయాఫ్రం, 2. వాల్ట్ కాప్, 3. సెర్వయికల్ కాప్, 4. వెములె కాప్.
వెజైనల్ డయాఫ్రంలు, వీటినే డచ్‌కాప్‌లు అంటారు. రబ్బరుతో తయారు చేయబడతాయి. ఇవి వివిధ సైజుల్లో లభ్యమవుతాయి. 50 మిల్లీమీటర్ల నుంచి 100 మిల్లీమీటర్లు నిడివి ఉండేవి లభ్యమవుతాయి. పిల్లలు కలగని స్త్రీలకి 65-70 మిల్లీమీటర్ల సైజు కల డయాఫ్రలు కావాలి. పిల్లలు పుట్టిన స్త్రీలకి 75-80 మిల్లీమీటర్లు సైజువి కావాలి. ఈ డయాఫ్రంలు ఎవరికి తగిన సైజుల్లో వారు ఎన్నుకొని యోని లోపల సింఫసిస్ ప్యూబిస్ దగ్గర ముందు ఫిక్స్ చేసి తరువాత యోనికి వెనక భాగంలో బిగుతుగా పట్టుకొని ఉండే విధంగా అమర్చాలి. ఇలా అమర్చగా దానిలో గర్భాశయ కంఠం మూసివేయబడుతుంది.
డయాఫ్రంని యోని లోపల పెట్టుకోవడం ఎలాగో ఒకసారి తెలుసుకుంటే తరువాత నుంచి తేలికగా పెట్టుకోవచ్చు. కాని ఎందుకనో మనదేశంలో డయాఫ్రంలు వాడే స్త్రీలు చాలా తక్కువ. 1981-82 సంవత్సరములో మనదేశంల్లో కేవలం 1065 డయాఫ్రలు వాడబడ్డాయి.